Hechos 2 - Holy Bible [Aymara Bible 1997] - (Hec 2)\nPentecostés urunsti, take jilatanacaw mayawjanaqui tantachasipjjäna.\nUcatsti acatjamatwa alajjpachat ist'asïna mä jach'a thayan thayt'atapjama. Uca thayasti uca utpacharuraquiw phokhantäna, cawquintejj jupanacajj kont'atäpcäna ucaru.\nUcatsti sapa maynjjana lajjrar uñtata ninanacaw uñstaräna.\nUcürunacansti Jerusalén marcanjja, yakha marcanacat jutir judionacaw utjaraquïna. Jupanacasti Dios chuyma jakenacäpjjänwa.\nJach'a thayjam thayt'anitap ist'asinjja, walja jakenacaraquiw ucawjar chhucthapinipjjäna. Ucatsti janiw cuna pasatapsa yatipcänti. Jupanacasti Jesusan arquirinacapatjja sapa mayniw quicpa arunacapat parlir ist'apjjäna.\nUqham muspharat jicjjatasisinsti, sapjjaraquïnwa: —Uñjapjjam. ¿Janit take aca parlirinacajj Galileanquir jakenacäpquejja?\n¿Camisaraqui jupanacasti jiwasanacan nacïwisatpach yatit arunacasatsti parlapjjesti?\nFrigia, Pamfilia, Egipto, uqhamarac Cirenet juc'amp qhursa Africa tokenacatsa. Uqhamaraquiw acan utjir romanonacas acancapjje. Jupanacatjja mayninacajj nacïwipatpach judionacäpjjewa. Yakhepanacasti jan judiöcasin, judionacan arcatanacapar cutiquipstirinacaraquiwa.\nAcancapjjaraquiw Creta marcanquirinacasa, arabenacasa. Takeniraquiw arunacasatcam parlir ist'tanjja Diosan jach'a muspharcañ luräwinacapjjata —sasa.\nTakeniw muspharapjjaraquïna, janiw cunjämarus amuyt'apcänti. Maynit mayniruraquiw jisct'asipjjäna: —¿Camsañs munpach take acanacajja? —sasa.\nMayninacasti larusipjjaraquïnwa: —Machatäpjjewa —sasa.\nPedrojj tunca mayan apostolonacampi sayt'asisinjja jach'at arsusaw säna: “Judeanquir chachanaca, Jerusalén marcanquirinaca, jumanacajj acjja yatipjjam, sumpach ist'apjjaraquim cuntejj nayajj sapcäma uca.\nJaniw acanacajj machatäpquiti, camisatejj jumanacajj amuyapcta uqhama. Jichhaquejjay llätunca horasäscchejja.\nUcampis jichhajj phokhasisquiw cuntejj Diosajj Joel profetap toke arsuwaycäna uqhamarjama:\nQhä urunacanjja take nayar sirvirinacjjaruw Kollan Ajayojj qhitanï. Ucatsti jupanacajj nayjjatwa parlapjjani.\nAlajjpachansti muspharañanacwa uñacht'ayä, orakensti unañchanacaraqui, wilampi, ninampi, jek'e kenayampi.\nIntis ch'amact'aniwa, phajjsis wilaruw tucuni, janïr taripañ uru purinquipanjja. Ucürojj mä jach'a cusiscañ c'ajquir urüniwa.\nTake qhitinacatejj Tatitun sutipar art'ascanejja, khespiyatäniwa’ sasa.\n“Ist'apjjam Israelanquir chachanaca, cuntejj sapcäma uca: Diosajj jumanac taypinjja Nazaretanquir Jesusampejj cunayman muspharcaña uñacht'äwinacwa luri. Uca tokeraquiw Jesusajj Diosan asquit uñt'atäna. Uca luratanacsti jumanacajj sumwa yatipjjta.\nUcampisa, cunapachatï Jesusajj jumanacar catuyatäcän ucqhajja, phokhasiscänwa cunjämtï Diosajj nayratpach amtcatayna uqhamarjama. Jumanacasti jucharar jakenacan amparanacap tokew catuntapjjtajja. Ucatsti jiwayapjjaractawa, mä cruzar ch'accatasina.\nUcampis Diosajj Jesusarojj jactayiwa, jiwañar atipjayasa. Jiwasti janiraquiw juparojj atipcaspati.\nRey Davidasti Jesusjjat parlcasinjja aqham sänwa: ‘Nayajj Tatiturojj uñjapunirïtwa nayrakatajjancasquiri. Jupasti cupëjjajjanquiwa, jan qhitis nayar ajjsarayañapataqui.\nUcatpï nayan chuymajjajj cusisiñan phokt'atajja, ucatsti cusisiñ arunac parlaractjja. Ucataracwa janchejjas Diosar catuyat samarani.\nUñacht'ayaraquistawa jacañar irpir uca thaqui chek sarañsa. Nayan jac'ajjancañamampisti, cusisiñampiw phokhantaraquitäta.’\nDavidasti profetäsinjja, yatiraquïnwa cuntejj Diosajj juramentompi jupar siscatayna uca: ‘Juman tronomarojj, jumat saraker mayni wawamaruw utt'ayä’ sasa.\nDavidajj nayratpachas uñjcaspa uqhamwa parlawayäna Jesucriston jactäwipatjja. Saraquïnwa: ‘Almapajj janiw jiwatanac taypinjj kheparcaspati. Janiraquiw janchipas ñusjcaniti’ sasa.\nUca quicpa Jesusaruw Diosajj jiwatat jactayi. Ucjja take nanacaw sum uñjapjjta.\nUqhamasti Jesusajj Diosan cupi amparapampi aptatawa. Ucatsti Dios Awquitjja Kollan Ajayu catokaraqui, arsutaparjama. Cuntï jichhajj jumanacajj uñjapcta ist'apcaracta, ucajj Diosatwa juti.\nChekpachansa janiw Davidajj alajjpachar maqhatcänti. Ucampis jupa quicpaw säna: ‘Tatitojj Tatitojjarojj siwa: Cupëjjajjar kont'asim,\ncunürutejj juman uñisirinacamarojj cayumar usccä ucürcama.’\n“Take Israel marcpachaw yatipjjañamajja, jumanacas ch'accatapctasa uca Jesusar Diosajj Cristo Tatitu tucuyatapjja.”\nTake acanac ist'asinsti, chuymanacapan wali llact'ataw uñjasipjjäna. Ucatsti Pedrompiru mayni apostolonacampirojj jisct'asipjjänwa: —Jilatanaca, ¿cuns lurapjjäjja? —sasa.\nDiosan aca arsüwipasti jumanacataquiwa, uqhamarac wawanacamampitaqui, jayanquirinacampitaqui, kawkhanirutejj Dios Tatitusajj jawscaraquini ucanacampitaqui —sasa.\nAca arunacampi, yakha arunacampi cunaw Pedrojj jupanacar ewjjt'äna, saraquïnwa: —Jethektapjjam aca ñankha jucharar jacañata —sasa.\nQhitinacatejj Pedron arunacapar ist'asinjja jaysapcän ucanacajja, Diosaruw cutiquipstanjjapjjäna bautisasisina. Ucürusti mä quimsa warank jakenacjamaw iyawsirinacarojj yapjjattäna.\nTake jakenacaw wali sustjasipjjäna muspharasipjjaraquïna. Apostolonacasti walja jach'a milagronaca uñacht'äwinacampi lurapjjäna.\nTake qhitinacatejj Jesusar iyawsapcän ucanacajja, mayaquïpjjänwa. Take yänacapasa takenincaraquïnwa.\nJupanacajj aljapjjänwa yänacapsa uqhamarac orakenacapsa. Ucanacsti takeniruw laquintapjjaraquïna sapa mayniru cunataquïy munapjjchi ucarjama.\nSapüruw templon tantachasipjjäna. Utanacapansti mayaquiw t'ant'a pachjasajj mank'asipjjäna take cusisiñampi, llamp'u chuymampiraqui.\nDiosarusti wal yupaychapjjäna, take jakenacansa wali munatäpjjaraquïnwa. Tatitusti sapüruw iglesiar yapjjattayäna qhitinacatejj khespiyasiñapäcän ucanacampi.


Aymara, Dramas: Piece 152 – Takenir saña 2 | Waters of Life for Children\nHome -- Aymara -- Perform a PLAY -- 152 (Pass it on 2)\n152. Takenir saña 2\nJaniwa, cunapachas 4 leprosonacajja, cuna pachatejj enemigon campamentorar jac’achasipjjänjja, usuntat uqhamarac mankat jiwata amuyapcänti.\nLeproso 1: “¿Cuntejj uñjctja ucajj chekati? ¡Janiw chekacaspati!”\nLeproso 2: “¡Chekpachawa! ¡Campamentojj ch’usaquiwa! ¡Enemigonacajj sarjjapjjewa!”\nLeproso 1: “Inas mä trampächi.”\nJaniw cuna trampäcänsa. Sirio ejercitojja, ucatak jaya pachajj Samariar muyuntcataynajja, uqhanarac Israelitanacar mankat jiwayanjja, jaltawayjjapjjataynawa.\n¿Cunas jaltay pachäna?\nBibliajj ac uñachayistuwa:\nJacquir Diosajja mä jach’a ejercito sueniri ist’ayatayna. Ucat Israelajj yakha marcanacampiw mayachasipjjaspäna uc amuyapjjäna. Ucatwa jaltawayapjjatayna take cun jaytjasa.\nUca jaypuwa Diosajj uca milagro luratayna. Cunapachatejj leprosonacajj enemigonacar rendisiñ amtasipcatayna uca ratu.\nJiwañ suyapjjäna ucampis jacañ jicjjatapjjäna.\nLeproso 1: “¡Acatak mank’asti! Jan amuyañjjamawa.”\nLeproso 2: “¡Aca tak yänacajja! Uñtapjjam: isinaca, kori uqhamarac kollke.”\nLeprosonacajj mankapjjatayna uqhamarac umapjjatayna. Tak pach campamento muytapjjatayna samcanjama.\nLeproso 1: “Janiw walïquiti cuntï lurctan ucajja. Janiw jiwasanacatac amuyañasaquiquiti. Marcar aca suma yatiyäwi churañasawa. Amüscañänitejja, mayninacajj makat jiwapjjaniwa. Jiwasasti liwäwipat juchaniñäniwa.”\nReyejj uc ist’asinjja nayrakat enemigonacapan trampapaw sataynawa. Ucampisa take ciudadanquirinacajja mistuwayapjjänwa ucatjja enemigon campamentopar saqueapjjataynawa, walja mankanaca uqhamarac take cast yänaca.\nOficial Diosat burlasirijja jakenacan tacsutawa jiwawayäna. Take cunaw cunjamtejj Diosajj jiscatayna uqham phokhasïna. Maynejj mayniruwa yatiyäna. Creyirejja jacatatänwa. ¡Cunja sumasa mayni qhititejj jan amuct’catayna ucajja!\nUcajj amtayituwa cuntejj Jesusajj mä cutejj siscatayna uca: “Nayajj jacasctwa uqhamasti jumanacajj jacapjjaraquïtawa.”\nJupajj take jakenacan jacañapwa muni. Janiw jacatatañapacsa, jan ucasti wiñay jacañanïñapa.\nUcatwa Jesusan suma yatiyäwi churañ munta. ¿Jumast uqhamaraqui?\nUnstirinaca: Parliri, leproso 1, leproso 2\nPage last modified on February 27, 2019, at 09:19 AM | powered by PmWiki (pmwiki-2.2.140)


Chhijlläwin jaquñatakix 8 k'atan markachirinakax qillqantayasipxaspa\nMä markachirir BTV ukan qillqantkasa (Jamuqa: BTV)\nArriba Bolivia wakichäwinx qawqha pachans markachirinakax chhijlläwitak qillqantayasipxaspa ukaw uñt’ayawiyata, kimsaqallq k’atakiw munasi. Servicio de Registro Cívico (SERECÍ) ukankirinakax jank’ak qillqantayasinipxañapatakiw markachirinakar jawillt’awiyapxi, ukhamat qhipa urunakax jach’a siqinakax jan utjkaniti sasaw sawiyapxi.\nRaquel Orozco, Arriba Bolivia wakichäw irptirix Bolivia TV ukanw markachirinakan uñjkat kimsaqallq k’atan qillqantayasiwiyi.\n“Phisqha k’atat kimsaqallq k’atakamakiw qillqantawaytha. Janiw ch’amäkiti. Nänakax kurmürunakamp willkürunakamp samarañ urunakampiw 08:00 arumirjat 22 arumkam irnaqapxtha. Jan qhipa urunak siqisiskañatakix, markachirinakax jak’ankir qillqantañ utanakaruw qillqantayasir sarapxañapa” sasaw tata Diego Tejerinax arsuwiyi, jupax SERECÍ irpirirakiwa.\nUka pachparakiw, llamayu phaxsit 31 uru saraqkipanw qillqantañax qalltawiyata, wasürkamax 60.270 markachiriruw qillqantawiyata, jupanak taypinx 34.106 markachiriw yaqha utar jakir sarxapxatapat qillqantayasipxi, 26.164 markachiriw nayrir kuti chhijlläwin jaquñatak qillqantayasiwiyapxaraki.\n“Jaqi chimpukiw apasiña, janiw yaqha laphix apasiñäkiti” sasaw sawiyi./RAR


Ucatpï jiwasanacajja, ajanunacasajj jan uca velompi imantatäjjatap laycojj mä espejor uñtatjamaw Tatitun jach'a cancañapatjja c'ajtanjja. Uqhamaraquiw jiwasajj juc'ampi juc'ampi Cristjama tucusctan juc'ampi khanapajj jiwasancatap laycu. Ucwa Ajayüquis uca Tatitojj jiwasanacataquejj luri.\nUcjjarojj, jilatanaca, lup'ipjjam cunatejj chekäqui, cunatejj maynïr asqui uñjañäqui, cunatejj wali sumäqui, cunatejj k'omäqui, cunatejj muncañäqui, cunatejj aytat luräwinacäqui. Lup'ipjjam, take cunatejj sumäqui yupaychañataquïqui ucanacata.\nñankha amtäwinacarojj janiw nayranacajjamp uñtcäti. Diosat saraktirinacarojj janiw uñcatcäti, janipuniw jupanacampejj jac'achayascäti.\nJaniy jumanacajj acapacha saräwinacarjamajja jacjjapjjamti, jan ucasti amtañanacamanjja machakat amtasjjapjjam, uqhamat jumanacan jacañanacamajj sumäjjañapataqui. Uqhamatwa jumanacajj Diosan munañapjja yatipjjäta, cunatejj asquïqui, cunatejj Diosarojj cusisiyqui, k'omäcaraqui ucanacsa.\nUcatpï jilatanaca, jumanacajj wali amuyt'asipjjam cuntï lurapcäta ucanacatjja, uqhamarac mä suma jacañan sarnakapjjaraquim. Take chuymaraqui suyt'apjjam cuntejj Diosajj qhuyapayasiñapanjja jumanacar churañataqui waquichasqui Jesucristojj jutcani ucqhajja.\nNayrakatarupuni uñtam, nayräjjat uñtaraquim.\nMaynit maynicamaw munasipjjañama jila purjam take chuymampi, suma aytat sarnakañansti purapat suma ajjsartañampi uñjasisa.\nUqhamajj Diosar catuyat jilatanaca, jumanacasti qhitinacarutï Diosajj jupatac jawsapctam ucanacäpjjtawa. Wal amuyapjjam Cristo Jesusatjja, jupasti iyawsañan arcäwisanjja mä apostolowa jilïri sacerdoteraqui.\n Ucatwa jiwasanacajj walja iyawsañani jakenacampi muyuntatätan, cunatejj jarc'quistu ucjja maysaru apanucuñäni, uqhamarac jiwasar apnakquistu uca juchsa, ucatsti ch'amañchasisa jalañäni cunatejj nayrakatar jalañasäqui ucanjja. Jesusaruy uñtañäni, jupatwa iyawsañasajj juti, juparaquiw uca iyawsañasjja phokhachani. Jesusasti crusanwa t'akhesi, jan uca casta jiwañaru p'enkasisa. Jupajj yatisïnwa uca t'akhesitapatjja khepürunjja cusisiñ jicjjatañapata; ucatsti Diosan tronopan cupëjjaparuw kont'asi.\nWali amuyt'asirïpjjam, janc'aquïpjjaraquim, jumanacar uñisir Supayasti mä leonar uñtataw warart'asisa sarnakasqui qhitiru mank'antañataquisa.\nJumanac taypinjja mä amtaniqui jacasipjjam. Janiraqui jach'a jach'a tucupjjamti, jan ucasti alt'at chuymani tucupjjam. Janiraqui wali yatiñanjamas tucupjjaraquimti.\n2 Corintios ૧૦:૪-૫\n Nanacan nuwasiñanacajjataquejj janiw acapach armanacati uscutäquejja, jan ucasti nanacan armanacajjajj pachpa Diosan ch'amapawa, cunanacatejj ch'amanïqui ucanacar tucjañataqui. Uqhampï nanacajj t'unjapjjtjja Dios contra jan wali parlanac utjatapjja, uqhamarac Diosan arunacapajj jan uñt'atäñapataqui jarc'quis uca arunacarusa. Take jakenacan amtatanacapsa Cristoruquiw catuyapjjta, ucanacajj juparu ist'apjjañapataqui.\n Janiw: “Take acanacjja jicjjatjjtwa” siscti, ni ucampejj: “Wali k'omätwa” sañs muncaractti, jan ucasti nayrakataruw sarantascta Cristo Jesusar jicjjatañcama. Jupajj niyaw nayarojj jicjjatjjetu. Jilatanaca, janiw nayajj ucampejj sañ munapcsmati niyas jicjjatquirista uqhama, jan ucasti cunatejj khepancqui ucjja, armanuctwa, nayrancquis uc jicjjatañcamaw ch'amañchasiscta, cawqharutejj puriñasäqui, ucar puriñataqui, alajjpachan chürawi catokañataqui, cunataquitejj Diosajj Cristo Jesús tokejj jawsquistu uc catokañataqui.


Jehová Diosan Qhanañchirinakapajj tribunalanakaruw sarapjje | Diosan Reinopa\nDiosan Reinopat yatiyirinakajj tribunalanakaruw sarapjje\nKunjamtï Jesusajj siskänjja, arkirinakapajj marka apnaqerinakamp arknaqataw uñjasipjje\n1, 2. 1) Jan yatiyasiñapatakejja, ¿kunsa kʼari yupaychäwi pʼeqtʼirinakajj lurapjjäna, ukat kunsa apostolonakajj lurapjjarakïna? 2) ¿Kunatsa apostolonakajj yatiyañ jan jaytapkäna?\nKHÄ 33 maran apaskäna uka Pentecostés fiestajj ukhakiw tukuyaskäna ukat mä qawqha semananak nayrakiw Jerusalén markan utjkäna uka tamajj qalltaskäna. Ukhamajj ‘jichhaw jupanakar chhaqtayäjja’ sasaw Supayajj amuypachäna. Cheqas janïr uka tamajj sum uttʼayaskipanwa jupajj qʼal chhaqtayañ munäna. Ukatakisti, jankʼakiw kʼari yupaychäwi pʼeqtʼirinakarojj Diosan arunakap yatiyañ jarkʼapjjañapatak amtayäna. Ukampis apostolonakajj jan ajjsartʼasaw yatiyasipkakïna ukat walja chacha warminakaw ‘Tatitur iyawsapjjäna’ (Hech. 4:18, 33; 5:14).\n‘Jupan sutip layku tʼaqhesiñasatakiw ajllisiwayistu’ sasaw apostolonakajj kusisipjjäna\n2 Uk uñjasaw apostolonakan enemigonakapajj wal colertʼasis jupanakar carcelar jistʼantayapjjäna. Ukampis Jehová Diosan mä angelapaw uka arumajj cárcel punkunak jistʼaräna ukat qhepürojja, wali alwatwa apostolonakajj wasitat yatiyañ qalltapjjäna. Soldadonakajj mayampiw jupanakar katuntapjjäna ukat marka apnaqerinakan ukaruw apapjjarakïna. Marka apnaqerinakasti, akham sasaw apostolonakar juchañchapjjäna: ‘Janiw yatiyapjjätati sasin sapksma ukarojj janiw istʼawayapktati’ sasa. Ukat apostolonakajj jan ajjsartʼasaw akham sapjjarakïna: “Nanakanjja Diosar nayraqat istʼapjjañajjaw wakisi, jaqenakar sipansa” sasa. Uk istʼasaw marka apnaqerinakajj wal colertʼasisajj jupanakar jiwayañ amtapjjäna. Ukampis wali respetata Ley yatichiri Gamaliel sat chachajj akham sasaw marka apnaqerinakar säna: “Wal amuytʼasipjjam [...]. Jan aka jaqenakarojj kuns kamachapjjamti. Antutnukjjapjjam” sasa. Uk istʼasaw marka apnaqerinakajj apostolonakar khitanukjjapjjäna, ¡ukajj janiw cheqaw sañjamäkänti! ¿Kunsa apostolonakajj lurapjjpachäna? “Jupanakasti janipuniw sapürusa amuktʼapkänti Jesucristjjat yatichaña, parlañsa” sasaw Bibliajj qhanañchi (Hech. 5:17-21, 27-42; Pro. 21:1, 30).\n3, 4. 1) ¿Kunjamanakatsa Supayajj Diosan markapar aynachtʼayañ munäna? 2) Aka yatichäwinsa ukat jutïr pä yatichäwinakansa, ¿kuna toqenakatsa yatjjataskañäni?\n3 Cheqpachansa, 33 marat aksaruw cristiano tamankirinakajj autoridadanakan nayraqatapar apat uñjasiwayapjje (Hech. 4:5-8; 16:20; 17:6, 7). Jichhürunakanjja, ukhamarakiw Supayajj Diosan arunakap yatiyañ jarkʼapjjañapatakejj enemigonakasar amtayi. Jupanakajj Diosan markap contrajj akham sasaw arsuwayapjje: ‘Jaqenakar jan waltʼayirinakäpjjewa, marka apnaqerinak contra parlirinakäpjjewa ukat jan permisoni aljirinakäpjjarakiwa’ sasa. Ukampis uka arunakan kʼarïtap uñachtʼayañatakejja, Diosan servirinakapajj wakiskäna ukhaw tribunalanakar sarawayapjje. ¿Kuna askinakas utjawayi? Kuntï tribunalanakan amtasiwayki ukajja, ¿kunjamsa jichhürunakan yanaptʼistu? Kuna juicionakas utjawayi ukat kunjamsa ukanakajj markan leyinakaparjam phoqasa suma yatiyäwinak yatiyasiñapatakejj yanaptʼawayi, ukwa jichhajj mä qawqhanak uñjaskañäni (Fili. 1:7).\n4 Jan jarkʼat yatiyañatakejj kuna juicionaksa Diosan servirinakapajj atipjawayapjje ukwa aka yatichäwin yatjjataskañäni. Jutïr pä yatichäwinakanjja, akapachat jitheqtatäñataki ukat Diosan Reinopan utjki uka leyinakarjam sarnaqañatakejja, kuna juicionaksa cristianonakajj tribunalanakan atipjawayapjje ukwa yatjjataskarakiñäni.\n¿Jaqenakar jan waltʼayirïpjjeti, jan ukajj Diosan Reinop arjjatirïpjjecha?\n5. Khä 1930 maranak tukuyarojja, ¿kunatsa jilat kullakanakajj carcelar apat uñjasipjjäna, ukat Diosan markap sarayapkäna uka jilatanakajj kun lurañsa amtapjjäna?\n5 Estados Unidos marka apnaqerinakajja, 1930 maranak tukuyaruw Jehová Diosan Qhanañchirinakaparojj Diosan arunakap yatiyapjjañapatak permisonaka munkir jan munkir apsuyañ munapjjäna. Ukampis tiempompejja, uka permisojj mayjtʼayasisapänwa, ukatwa jilat kullakanakajj ukanak jan apsupkänti. ‘Diosan Reinopat yatiyapjjañamawa sasin Jesusajj siskäna uka arunak phoqañasatakejja, janiw marka apnaqerinakajj jarkʼkistaspati’ sasaw jupanakajj amuyapjjäna (Mar. 13:10). Ukatwa walja jilat kullakanakajj carcelar apat uñjasipjjäna. Ukampis Diosan markap irpapkäna uka jilatanakajja, leyinakarjam uñjatäñatakiw tribunalanakar sarañ amtapjjäna. Marka apnaqerinakajj Diosar jan yupaychapjjañapataki jilat kullakanakar jarkʼapkäna ukajj janiw leyinakarjamäkänti, ukwa jilatanakajj uñachtʼayañ munapjjäna. Ukatwa 1938 maran jan armkañ mä juiciojj apasïna. ¿Kunas ukan paspachäna?\n6, 7. Newton Cantwell sat jilatan familiaparojja, ¿kunas pasäna?\n6 Khä 1938 maran abril phajjsit 26 urunak saraqkäna uka martes alwaw precursor especialjam servir mä familiajja, New Haven (Connecticut) sat markarojj uru jornäla yatiyañatak sarapjjäna. Awkejj Newton Cantwell satänwa ukat 60 maranïnwa, warmipajj Esther satänwa ukat yoqanakapajj Henry, Russell ukat Jesse satäpjjarakïnwa. Cheqansa, jupanakajj utar jan kuttʼañatak wakichtʼatäpjjänwa. Walja kutiw policiamp katuntat uñjasipjjäna, ukhamajj ‘inas wasitat katuntapjjchistani’ sasaw sapjjäna. Ukhampachasa, Diosan Reinopat yatiyañ wal munasaw New Haven markar sarapjjäna. Pä autotwa uka markar puripjjäna. Newton jilatajj Bibliat apstʼat qellqatanaka ukat gramofononakwa autopat apäna. 22 marani Henry yoqapajj parlantenakan auto aparakïna. Mä qawqha horanakatjja, kunjamtï jupanakajj amuyapkäna ukhamapuniw policiajj purinisin jan yatiyjjapjjañapatak katuntjjäna.\n7 Nayraqatjja, 18 marani Russell waynaruw katuntapjjäna. Ukatsti, Newton jilatampiru Esther esposapampiruw katuntapjjarakïna. 16 marani Jesse jilatasti, kunjamsa policiajj awk taykaparu ukat jilapar katuntapjjäna ukwa jayat uñjäna. Henry jilapajj yaqha cheqanwa yatiyaskäna, ukhamajj Jesse waynajj sapakiw ukan qheparäna. Ukhampachasa, gramofonop aptʼatajj yatiyaskakïnwa. Católica religionar sariri pä chachanakaruw Rutherford jilatan “Enemigonaka” siski uka arstʼäwip istʼayañatak jakʼachasïna, jupanakajj ‘iyaw’ sasaw istʼapjjäna, ukampis uk istʼasajj wal colertʼasipjjäna, Jesse waynarojj nuwjañ kunwa munapjjäna. Jesse waynajj jan kun kamsasaw sarjjäna. Ukampis mä qawqha horanakatjja, mä policiaw carcelar apañatak jupar katuntjjarakïna. Policianakajj janis Esther kullakar juchañchapkchïnjja, chachaparu ukat yoqanakaparuw juchañchapjjäna. Ukhamarus uka urpachaw fianza pagas carcelat mistupjjäna.\n8. ¿Kunatsa Tribunalankirinakajj Jesse Cantwell sat waynarojj ‘jaqenakar jan waltʼayir jaqewa’ sasin juchañchapjjäna?\n8 Septiembre, 1938 maranwa, Newton Cantwell sat jilatan familiapajj New Haven markan utjkäna uka tribunalar sarapjjäna. Newton jilataru ukat pä yoqanakaparojj permiso jan apsusa jaqenakar qollqe mayipjjatapatwa juchañchapjjäna. Connecticut sat markan Jachʼa Tribunalajj utjkäna ukaruw jilatasa yoqanakapasa leyinakarjam uñjatäñatak sarapjjäna, ukhampachasa ‘jaqenakar jan waltʼayiri chʼajjwayir jaqewa’ sasaw Jesse waynarojj juchañchapjjäna. ¿Kunatsa? Rutherford jilatan grabacionap istʼapkäna uka católico chachanakaw Tribunalankirinakar akham sapjjäna: ‘Jupajj nanakampis chʼajjwañ munkaspa ukhamwa religionaj contra parlir grabación istʼasajj amuyasipjjayäta’ sasa. Diosan markap pʼeqtʼapkäna uka jilatanakajja, Estados Unidos markan Jachʼa Tribunalajj utjki ukaruw taqe ukanak yatiyapjjäna, ukanwa leyinak uñjiri jilïr autoridadanakajj jikjjatasipjje.\n9, 10. 1) Estados Unidos markan Jachʼa Tribunalajj utjki ukankirinakajja, ¿kunsa Newton Cantwell sat jilatan familiapat arsupjjäna? 2) Jachʼa Tribunalan amtaskäna ukajja, ¿kunjamsa jichhürunakan yanaptʼistu?\n9 Marzo 29, 1940 maranwa Jachʼa Tribunal sarayiri Charles Evans Hughes chachasa ukat kimsaqallqo magistradonakasa, Hayden Covington jilatar istʼapjjäna, jupajj Jehová Diosan Qhanañchirinakapan abogadopänwa. * Connecticut markankir abogadopajja, ‘Jehová Diosan Qhanañchirinakapajj jaqenakar jan waltʼayiri pitthapir jaqenakäpjjewa’ sasin qhanañchkäna ukhajja, juezanakat maynejj akham sasaw jupar jisktʼäna: “Janiw taqe jaqenakajj Jesusan yatichäwinakap askit uñjapkänti, ¿janich ukhamäki?” sasa. Ukat abogadojj akham sänwa: “Jïsa, ukat ukham yatiyatapat kunas Jesusar pasäna uk Bibliajj qhanañcharakiwa” sasa. Jan amuyasisaw uka abogadojj akham saskäna: ‘Jehová Diosan Qhanañchirinakapajj Jesusar uñtatäpjjewa ukat marka apnaqerinakajj Jesusan uñisirinakapar uñtatäpjjarakiwa’ sasa. Mayo 20, 1940 maranwa Tribunalankirinakajj Jehová Diosan Qhanañchirinakapan uka juicio atipjapjjatap yatiyapjjäna.\nHayden Covington (taypina ukat nayraqatana), Glen How (chʼeqa) sat jilatanakaw yaqha jilat kullakanakampejj mä juicio atipjasajj tribunalat mistunisipki\n10 Kuntï uka Jachʼa Tribunalan amtaskäna ukajja, ¿jilat kullakanakar yanaptʼpachänti? Diosar libre taqe cheqan yupaychapjjañapatakiw kuntï amtaskäna ukajj jilat kullakanakar yanaptʼäna. Jiskʼa jan ukajj jachʼa markanakan autoridadanakajj janiw Diosar libre yupaychasiñap jarkʼapkasapänti. Ukat Jachʼa Tribunalankirinakajj akham sasaw Jesse waynat sapjjarakïna: ‘Kuntï jupajj lurki ukajja, janiw markankirinakar jan waltʼayirïtap uñachtʼaykiti’ sasa. Kuntï Tribunalankirinakajj amtapkäna ukajj akwa qhan uñachtʼayäna: Jehová Diosan Qhanañchirinakapajj janiw jaqenakar jan waltʼayiri jaqenakäpkiti. Uka juicio atipjañaw Diosan servirinakaparojj jichhürunakkam yanaptʼaski. Leyinakat yatjjattʼata mä jilatajj akham siwa: “Diosar libre yupaychañajja, kunjamsa jutïrin jakasiñäni uk markankirinakasar jan ajjsaras yatiyañatakiw yanaptʼistu” sasa.\n¿Marka apnaqerinak contra parlirinakäpjjeti, jan ukajj cheqa yatichäwinak yatiyirinakäpjjecha?\nEl odio ardiente sat tratado\n11. ¿Kun lurañsa Canadá markankir jilat kullakanakajj amtapjjäna, ukat kunatsa?\n11 Khä 1940 maranakanjja, Canadá markan jakasiri jilat kullakanakajj wali tʼaqhesiyata ukat arknaqataw uñjasipjjäna. Ukatwa uka markankir jilat kullakanakajja, marka apnaqerinakan Diosar libre yupaychasiñap jan munapjjatap taqe jaqenakar yatiyañ amtapjjäna, ukatakiw 1946 maran pusi janani mä tratado lakirapjjäna. Ukajj El odio ardiente de Quebec a Dios, Cristo y la libertad es la vergüenza de todo Canadá satänwa, 16 urunakaw uk lakirapjjäna. Tatakuranakan amtayatajj kuna jan walinaksa Quebec markankir jilat kullakanakarojj lurasïna, kunjamsa policianakasa ukat jan wali jaqenakas tʼaqhesiyapjjäna ukwa uka tratadojj sum qhanañchäna. Ukat akham sarakïnwa: “Sapüruw Jehová Diosan Qhanañchirinakapajj policianakan ina chʼusat katuntat uñjasipjje. Ukat Gran Montreal uksa toqensa, 800 jila juicionakaw leyinakarjam uñjasiñapäski” sasa.\n12. 1) Tratado liytʼasajja, ¿kunsa yaqhep jaqenakajj lurapjjäna? 2) ¿Kun lurirïpjjewa sasas jilat kullakanakar juchañchapjjäna? (Qhanañchäwip uñjjattʼäta.)\n12 Uka tratado liytʼasajja, Quebec markankiri Maurice Duplessis sat jilïr ministrosa ukat Católica Iglesiankiri Villeneuve sat tatakurasa, Jehová Diosan Qhanañchirinakapar jan waltʼayañwa amtapjjäna. Ukat leyinakarjam uñjasiñapäkäna uka juicionakajja, jankʼakiw kimsaqallq patakat waranqa sojjta patakar jiljjattäna. Mä precursora kullakajj akham siwa: “Policiajj walja kutiw katuntapjjetäna” sasa. Jilat kullakanakar tratado lakirir katjapkäna ukhajja, “marka apnaqer contra parlir qellqatanak lakirirïpjjewa” sasaw jupanakar juchañchapjjäna. *\n13. 1) ‘Marka apnaqerinak contra parlir jaqenakäpjjewa’ sasajja, ¿khitinakarus juchañchasïna? 2) Quebec markan utjki uka tribunalanjja, ¿kuna amtarus purisïna?\n13 ‘Marka apnaqerinak contra parlir jaqenakäpjjewa’ sasaw Aimé Boucher jilataru, 18 marani Gisèle ukat 11 marani Lucille sat phuchanakaparojj 1947 maran juchañchasïna. ¿Kunatsa? Jupanakajj utap jakʼanwa El odio ardiente sat tratado lakirapjjäna, ukampis ‘jaqenakar jan waltʼayirinakäpjjewa’ sasajja, janiw khitis siskasapänti. Jilatajj suma chuymanïnwa ukat yapumpiw Quebec markan aynach toqen jakasïna. Awisajj caballomp qatatit mä jiskʼa carrotwa markar sarirïna. Uka jilatan familiapajj kunayman tʼaqhesiyata ukat arknaqataw uñjasipjjäna. Jehová Diosan Qhanañchirinakapar uñisiri mä juezajja, janiw Aimé jilatan familiapar istʼañ munkänti. Antisasa, ‘uka tratadojj uñisiñanaka ukat chʼajjwañanak utjañapatakiw chʼamañchi ukat Aimé jilatan familiapajj juchañchatäñapawa’ sasin fiscalajj siskäna ukaruw istʼäna. Cheqas uka juezajj akham saskänwa: ‘Cheq parlañajj juchawa’ sasa. ‘Marka apnaqerinak contra parlir qellqatanak lakirirïpjjewa’ sasaw Aimé jilataru ukat Gisèle phuchaparojj juchañchasïna. Lucille jiskʼa phuchapasa, pä uruw jupanakamp chikajj carcelan qheparäna. Ukhaman uñjasisajja, Canadá markan Jachʼa Tribunalajj utjki ukar sarañwa jupanakajj amtapjjäna, ukanwa leyinak uñjiri jilïr autoridadanakajj jikjjatasipjje. Ukat uka Tribunalankirinakajj uka juicio apañwa amtapjjäna.\n14. Arknaqat uñjasipkäna uka tiemponjja, ¿kunsa Quebec markankir jilat kullakanakajj lurapjjäna?\n14 Quebec markankir jilat kullakanakajj wali arknaqata ukat tʼaqhesiyatas uñjasipkchïnjja, jan ajjsarasaw suma yatiyäwinak yatiyasipkakïna. Ukham yatiyañajj janiw inamayäkänti. 1946 maranwa tratado lakirañ qalltapjjäna ukat 1950 marakamajja, Jehová Diosan Qhanañchirinakapajj kimsa patakata waranqaniruw Quebec markan jiljjattäna. *\n15, 16. 1) Canadá markan Jachʼa Tribunalajj utjki ukankirinakajja, ¿kunsa Aimé jilatan familiapat arsupjjäna? 2) Kuntï Tribunalan amtasiwayki ukajja, ¿kunjamsa jilat kullakanakarusa ukat yaqha markankirinakarus yanaptʼäna?\n15 Canadá markan Jachʼa Tribunalajj utjki ukan Aimé Boucher sat jilatar juiciojj apaskäna ukjja, llätunka juezanakaw leyinakarjam uñjapjjäna. Uka juiciojj junio, 1950 maranwa apasïna, ukat diciembre phajjsit 18 urunak saraqkäna ukhaw uka Tribunalankirinakajj Jehová Diosan Qhanañchirinakapan uka juicio atipjapjjatap yatiyapjjäna. Jehová Diosan Qhanañchirinakapan Glen How sat abogadopajj akham sänwa: ‘Nanakajj janiw marka apnaqerinak contra saytʼasipjjañapatak jaqenakar chʼamañchapkti. Tribunalankirinakas ukwa amuyapjjaraki’ sasa. Cheqansa, “tratadojj janiw uk lurapjjañapatak jaqenakar chʼamañchkänti, jan ukasti, kuntï jilat kullakanakajj amuyapkäna uk jan ajjsaras arsupjjañapatakiw yanaptʼäna”. Glen jilatajj akham saskakïnwa: “Kunjamsa Jehová Diosajj uka juicio atipjañatak yanaptʼawayapjjetu uk naya pachpaw uñjawayta” sasa. *\n16 Tribunalan kunatï amtasiwayki ukajja, Diosan Reinopatakejj mä atipjäwïnwa. ‘Marka apnaqerinak contraw parlapjje’ sasin Quebec markan Jehová Diosan Qhanañchirinakapar juchañchaskäna uka 122 juicionak apañajj janiw wakisjjänti. Ukatjja, kunatï marka apnaqerinakat llakisiykäna uk jan ajjsarasaw Canadá markankirinakasa ukat Comunidad Británica de Naciones ukankirinakas arsupjjasapäna. Quebec markankir gobiernosa ukat ukan utjkäna uka iglesianakasa, janiw Jehová Diosan Qhanañchirinakapar arknaqjjapjjänti. *\n¿Aljirinakäpjjeti, jan ukajj Diosan Reinopat yatiyirïpjjecha?\n17. ¿Kunjamsa yaqhep marka apnaqerinakajj jan yatiyapjjañapatak Diosan servirinakapar jarkʼañ munapjje?\n17 Nayrïr cristianonakat yateqasisajja, Jehová Diosan servirinakapajja “janiw Diosan arunakapjja mä alakip lurañar uñtata churap[kiti]” (2 Corintios 2:17 liytʼañataki). Ukhampachasa, marka apnaqerinakat yaqhepajja, ‘aljañ toqet leyinakajj’ utjki ukarjamaw jan yatiyapjjañapatak Jehová Diosan servirinakaparu jarkʼapjje. Jichhajja, Jehová Diosan Qhanañchirinakapajj aljirinakäpjjeti, jan ukajj Diosan Reinopat yatiyirinakäpjjecha uka toqet pä juicionak apaskäna ukwa uñjaskañäni.\n18, 19. Dinamarca sat marka apnaqerinakajja, ¿kunsa jan yatiyasiñapatak lurapjjäna?\n18 Dinamarca. Octubre 1, 1932 maranwa mä leyejj uka markan apsusïna, ukarjamajja, janiw maynejj permiso jan apsusajj qellqatanak aljañapäkänti. Cheqansa, jilat kullakanakajj janiw uka permiso apsupkänti. Qhepürojja, phesqa jilat kullakanakaw Roskilde cheqan yatiyasipkäna, ukajj Copenhague sat markat 30 kilometronak inti jalantar sarañankiwa. Yatiyañ tukuyjjapjjäna ukhaw jupanakat maynin chhaqatätap amuyasipjjäna. August Lehmann sat jilatarojja, qellqatanak aljañatak permiso jan apsutapatwa policianakajj katuntapjjäna.\n19 Diciembre 19, 1932 maranwa August Lehmann jilatajj uka markankir tribunalar saräna. Jupajj akham sänwa: ‘Cheqas Bibliat apstʼat qellqatanak churañatakiw jaqenakar visitir sartjja, ukampis janiw ukanak aljirïkti’ sasa. Tribunalankirinakajj akham sapjjarakïnwa: “August chachajj cheqwa parlaski [...]. Cheqas jupa pachpaw trabajisajj qollq jikjjatasispa. Ukat qellqatanak jaytasajj janiw jupan askipatak qollqe jikjjatawaykiti, ni uka amtampis uk lurkänti. Antisas ukanak lurañatakiw qollqep irsusiwayi” sasa. Ukat Jehová Diosan Qhanañchirinakapan uka juicio atipjapjjatapwa tribunalankirinakajj yatiyapjjäna. Kuntï August chachajj lurki ukajj “janiw aljañäkiti” sasaw jupanakajj sapjjarakïna. Ukampis Diosan markapar uñisipkäna ukanakajj janipuniw uka markan yatiyasiñap munapkänti (Sal. 94:20). Ukatwa uka markankir fiscalajj Dinamarca markan Jachʼa Tribunalajj utjki ukar saräna. ¿Kunsa jilat kullakanakajj lurapjjpachäna?\n20. Dinamarca sat markan Jachʼa Tribunalajj utjki ukankirinakajja, ¿kuna amtarus puripjjäna, ukat kunsa jilat kullakanakajj lurapjjäna?\n20 Jachʼa Tribunalan uka juiciojj apaskäna uka semananjja, Dinamarca markankir jilat kullakanakajj jukʼampiw yatiyapjjäna. 1933 marana, octubre phajjsit 3 urunak saraqkäna uka martes uruw Jachʼa Tribunalankirinakajj kuntï amtapkäna uk akham yatiyapjjäna: ‘August Lehmann chachajj janiw leyinak pʼakintkiti sasaw nayrïr tribunalankirinakajj sawayapjje, nanakajj jupanakjamarakiw amuyapjjta’ sasa. Ukhamasti, Jehová Diosan Qhanañchirinakapajj jan khitins jarkʼataw Diosan arunakap yatiyjjapjjasapäna. Cheqansa, Jehová Diosaw uka juicio atipjañatak jilat kullakanakar yanaptʼäna, ukatwa jupanakajj Diosar yuspärañatakejj jukʼamp yatiyañatak chʼamachasipjjäna. Uka marat aksaruw Dinamarca markankir jilat kullakanakajj Diosan arunakap gobiernonakan jan jarkʼat yatiyasipki.\nDinamarca sat markankir jan ajjsarir jilat kullakanaka (1930 marana)\n21, 22. Estados Unidos markan Jachʼa Tribunalajj utjki ukankirinakajja, ¿kunsa Murdock jilatat arsupjjäna?\n21 Estados Unidos. 1940 marana, febrero phajjsit 25 urunak saraqkäna uka domingo uruw Robert Murdock (yoqa) sat precursor jilatasa ukat yaqha paqallqo jilat kullakanakasa, Pittsburgh (Pensilvania) marka jakʼan Jeannette sat cheqan yatiyasipkäna, ukhaw policianakajj jupanakar katuntapjjäna. Qellqatanak lakirañataki permiso jan apsupjjatapatwa jupanakarojj juchañchasïna. Jilatanakajj Estados Unidos markan Jachʼa Tribunalajj utjki ukaruw uk yatiyapjjäna, ukat ukankirinakajj uka juicio apañwa amtapjjarakïna.\n22 Mayo 3, 1943 maranwa Jachʼa Tribunalankirinakajj Jehová Diosan Qhanañchirinakapan uka juicio atipjapjjatap yatiyapjjäna. Jupanakatakejj religionat parliri qellqatanak lakirañataki permiso apsuñasa ukat uk apsuñatak qollq pagañasa, janiw markan utjki uka leyinakarjamäkänti. Ukat uka markan qellqatanak lakirañataki permiso apsuñatak mä leyejj utjkäna uksa chhaqtayapjjarakïnwa, ¿kunatsa? “Uka leyejj qellqatanak toqe, jan ukajj yaqha ukhamanak toqe yatiyäwinak jan yatiyasiñapataki ukat Diosar libre jan yupaychapjjañapatakiw jaqenakar jarkʼäna.” William Orville Douglas sat magistradojja, kuntï juezanakat waljanejj amuyapkäna uk akham sasaw qhanañchäna: Jehová Diosan Qhanañchirinakapajj “janiw religionat parlir qellqatanakak lakirapkiti, ni aleq yatiyirinakakïpkisa, jan ukasti, Diosat yatisaw qellqatanak jaqenakar jaytapjje [...]. Kuntï jupanakajj Diosar yupaychañatak lurapki ukajja [...], kunjamtï iglesianakan yatiyañasa ukat yupaychañas suma uñjatäki ukham uñjatäñaparakiwa” sasa.\n23. Kuna juicionakatï 1943 maran atipjasiwayki ukanakajja, ¿kunjamsa yanaptʼawayistu?\n23 Kuntï Jachʼa Tribunalan amtaskäna ukajja, Diosan markapatakejj mä jachʼa atipjäwïnwa. Jiwasajj Diosan servirinakapäpjjtanwa, janiw aleq aljirinakakïpktanti, ukaw uka juicio atipjasajj qhan uñachtʼayasiwayi. 13 juicionak utjäna ukanakatjja, 12 juicionakwa Jehová Diosan Qhanañchirinakapajj uka pachpa urojj 1943 maran uka Jachʼa Tribunalan atipjapjjäna. Murdock jilatar juicio apapkäna ukasa, uka taypinkarakïnwa. Utat uta jan ukajj yaqha cheqanakan Diosan Reinopat jan yatiyañasatakejja, wasitatwa enemigonakasajj jarkʼañ munapjjestäna, ukampis kuna juicionakatï nayrajj atipjasiwayki ukanakaw aka qhepa maranakan utjawayki uka juicionak atipjañatak yanaptʼawayistu.\n“Diosar nayraqat istʼapjjañajjaw wakisi, jaqenakar sipansa”\n24. Jan yatiyañasatak marka apnaqerinakajj jarkʼañ munapkistu ukhajja, ¿kunsa lurtanjja?\n24 Marka apnaqerinakajj Diosan Reinopat yatiyañasatak jan jarkʼapjjestu ukhajja, wal jupanakar yuspärtanjja. Ukampis jupanakan jarkʼat uñjastan ukhajja, yaqha toqenakat yatiyaskakiñatakiw chʼamachastanjja. Ukat apostolonakat yateqasisaw akham sistanjja: “Diosar nayraqat istʼapjjañajjaw wakisi, jaqenakar sipansa” sasa (Hech. 5:29; Mat. 28:19, 20). Ukatjja, yatiyaskakiñatakiw tribunalanakar sararaktanjja. Uka toqetwa jichhajj pä juicionak uñjañäni.\n25, 26. ¿Kunatsa Nicaragua markan Jachʼa Tribunalajj utjki ukan mä juiciojj apasïna, ukat kunsa Tribunalankirinakajj amtapjjäna?\n25 Nicaragua. Noviembre 19, 1952 maranwa misionerjam irnaqtʼiri ukat sucursal sarayiri Donovan Munsterman sat jilatajja, Managua markar Departamento de Inmigración ukar saräna. Ukan pʼeqtʼiri Arnoldo García sat capitanaw uka jilatar jawsayasajj akham säna: Jehová Diosan Qhanañchirinakapajja, janipuniw Nicaragua markan “kunanakarutï iyawsapki ukanak yatiyapjjañapäkiti, ni ukhamanak lurapjjañapatakis jaqenakar chʼamañchapjjañapäkiti” sasa. ‘¿Kunatsa?’ sasin jilatajj jisktʼkäna ukhajja, capitanajj akham sänwa: ‘Jehová Diosan Qhanañchirinakapajj janiw Ministerio de Gobierno y Religiones ukankirinakan permiso churatäpkiti ukat comunista jaqenakäpjjewa sasin juchañchatäpjjarakiwa’ sasa. ¿Khitinakas ukham sapjjpachäna? Católico tatakuranakaw ukham sapjjäna.\nNicaragua markan jarkʼat uñjasipkäna uka tiempon jakir jilat kullakanaka\n26 Donovan sat jilatajja, jankʼakiw Ministerio de Gobierno y Religiones ukankirinakaru ukat uka marka apnaqer Anastasio Somoza García sat chachar leyinakarjam uñjatäñatak mayïna. Ukampis janiw jupanakajj istʼapkänti. Ukatwa jilat kullakanakajj Tantachasiñ Utan tantachasiñat sipansa, jiskʼa gruponakan tantachasiñ amtapjjäna. Ukat janis callenakan yatiyjjapjjchïnjja, yaqha toqenakatwa Diosan Reinopat yatiyasipkakïna. Ukatjja, Nicaragua markan utjki uka Jachʼa Tribunalaruw mä carta apayapjjarakïna (recurso de amparo). Uka cartanjja, jupanakar jarkʼkäna uka ley chhaqtayasiñapwa mayipjjäna. Kunjam arknaqatas uñjasipjjäna ukat Tribunalar apayapkäna uka cartajj kamsänsa ukwa periodiconakajj yatiyapjjäna. Ukat Jachʼa Tribunalankirinakajj uka juicio apañwa amtapjjarakïna. Junio 19, 1953 maranwa Tribunalankirinakajj kuna amtarutï taqpachanejj puripkäna uk akham sasin yatiyapjjäna: ‘Jehová Diosan Qhanañchirinakapaw aka juicio atipjawayapjje’ sasa. ‘Jilat kullakanakar jarkʼki uka leyejj kuntï maynejj amuyki uk jan arsuñapataki ukat kunarutï iyawski uk jan yatiyañapatakiw jarkʼki’ sasaw Tribunalankirinakajj sapjjarakïna. Ukat Nicaragua marka apnaqerinakasa ukat Jehová Diosan Qhanañchirinakapasa, wasitat sum apasiñataki mä amtar puripjjañapwa Tribunalankirinakajj mayipjjarakïna.\n27. Kuntï Tribunalankirinakajj amtapkäna ukajja, ¿kunatsa Nicaragua markankirinakatakejj muspharkañänjja, ukat kunjamsa jilat kullakanakajj uka atipjäw uñjapjjäna?\n27 Kunjamsa Jachʼa Tribunalankirinakajj Jehová Diosan Qhanañchirinakapar arjjatapjjäna uk uñjañajja, Nicaragua markankirinakatakejj wali muspharkañänwa. Uka marakamajja, tatakuranakajj wali munañanïpjjänwa, ukatwa Tribunalankirinakajj jupanakamp sum apasiñ munapjjäna. Marka apnaqerinakasa wali munañanïpjjarakïnwa, ukhamajj awisakiw Tribunalankirinakajj jupanak contra arsupjjerïna. Ukanak uñjasaw jilat kullakanakajj jan pächasis akham sapjjäna: ‘Reyisan arjjatatap layku ukat yatiyaskakitas laykuw atipjtanjja’ sasa (Hech. 1:8).\n28, 29. Khä 1980 maranakanjja, ¿kunas Zaire markan pasäna?\n28 Zaire (jichhajj República Democrática del Congo satäjjewa). 1980 maranakanjja, niya 35.000 jilat kullakanakaw uka markan utjäna. Ukatwa Diosan Reinopat jukʼamp yatiyasiñapatakejj sucursalan jukʼamp utanakajj lurasiskäna. Diciembre 1985 maranjja, Kinsasa markan utjki uka estadionanwa walja markanakat mä jachʼa tantachäwejj apasïna. 32.000 jilat kullakanakaw kunayman markanakat ukan tantachasipjjäna. Ukampis uka qhepatjja, jilat kullakanakajj mä jan waltʼäwinwa uñjasipjjäna. ¿Kunas paspachäna?\n29 Zaire markan misionerjam irnaqtʼiri Marcel Filteau sat jilataw kunas pasäna uk akham qhanañchistu: “Marzo 12, 1986 maranwa uka markan Diosan arunakap yatiyasiñapatak pʼeqtʼapki uka jilatanakajj mä carta katoqapjjäna. Ukanjja, ‘Jehová Diosan Qhanañchirinakapajj janiw Zaire markan leyinakaparjam qellqatäpkiti’ sasaw qhanañchasïna”. Marka apnaqeri Mobutu Sese Seko sat chachaw uka carta firmtʼatayna. Quebec (Canadá) markankiri Marcel Filteau sat jilatajja, Duplessis sat chachajj apnaqkäna uka tiemponwa tʼaqhesiyata ukat arknaqat uñjasirakïna.\n30. ¿Kuna amtarus Sucursal Sarayirinakajj puripjjañapäna, ukat kun lurañsa qhepat amtapjjäna?\n30 Qhepürojja, akham sasaw markpachan istʼaskäna uka radiojj yatiyäna: “[Zaire] markanjja, janipuniw Jehová Diosan Qhanañchirinakapat istʼjjañäniti” sasa. Ukspachaw jaqenakajj jilat kullakanakar tʼaqhesiyaña ukat arknaqañ qalltapjjäna. Tantachasiñ Utanakajj tʼunthapitänwa. Jilat kullakanakasti, nuwjata, lunthatata, katuntata ukat carcelar jistʼantataw uñjasipjjäna. Jehová Diosan Qhanañchirinakapan wawanakapas carcelar llawintataw uñjasipjjarakïna. Octubre 12, 1988 maranwa marka apnaqerinakajj kunanakatï sucursalan utjkäna ukanak katuntasipjjäna ukat soldadonakaw (Guardia Civil) sucursal oraq katuntasipjjarakïna. Yatiyañatak pʼeqtʼapkäna uka jilatanakajja, marka apnaqeri Mobutu sat chacharuw leyinakarjam uñjatäñatak mayipjjäna, ukampis jupajj janiw kamskänti. Ukhaman uñjasisajja, Sucursal Sarayirinakajj Jachʼa Tribunalarut sarapjjani jan ukajj suytʼapjjanicha ukwa amtapjjañapäna. Uka tiemponjja, misionerjam irnaqtʼiri Timothy Holmes sat jilataw Sucursal Sarayirinakat pʼeqtʼiripjam irnaqtʼaskäna, jupajj akham siwa: “Jehová Diosaruw yatiñsa ukat yanaptʼapsa mayisipjjayäta” sasa. Diosar mayisisa ukat uka toqet sum parlakiptʼasajja, Sucursal Sarayirinakajj akwa amtapjjäna: ‘Janiw añchhitajj mä juicio qalltañajj wakiskaspati’ sasa. Jupanakajj jilat kullakanakar sum uñjañataki ukat Diosan arunakap yatiyasiskakiñapatakiw jukʼamp chʼamachasipjjäna.\n“Jehová Diosajj taqe kun mayjtʼayañatakejj chʼamaniwa, ukwa [...] juiciojj apaskäna ukhajj amuyapjjta”\n31, 32. Zaire markan Jachʼa Tribunalajj utjki ukankirinakajja, ¿kuns amtapjjäna, ukat kunjamsa ukajj jilat kullakanakar yanaptʼäna?\n31 Walja maranakaw pasjjäna ukat Jehová Diosan Qhanañchirinakaparojj janiw sint tʼaqhesiyjjapjjänti, jaqenakar arjjatkäna uka leyinakas respetasjjarakïnwa. Ukatwa Sucursal Sarayirinakajj wasitat libre yatiyañatakejj Zaire markan utjki uka Jachʼa Tribunalar sarañ amtapjjäna. Jachʼa Tribunalankirinakajj uka juicio uñjañwa amtapjjarakïna, ukajj janiw cheqaw sañjamäkänti. Jehová Diosan Qhanañchirinakapajj niya paqallq maraw arknaqat uñjasipjjäna. Ukampis enero 8, 1993 maranwa Jachʼa Tribunalankirinakajj kuntï marka apnaqerinakajj jilat kullakanak contra lurapkäna ukajj jan leyinakarjamätap yatiyapjjäna, ukat jupanakar jarkʼkäna uka leyis chhaqtayasjjarakïnwa. Juezanakajj jakäwip niya aptʼasisaw kuntï marka apnaqerejj amtkäna uk chhaqtayapjjäna. ¡Ukajj wali muspharkañapunïnwa! Holmes jilatajj akham siwa: “Jehová Diosajj taqe kun mayjtʼayañatakejj chʼamaniwa, ukwa uka juiciojj apaskäna ukhajj amuyapjjta” sasa (Dan. 2:21). Tribunalan atipjaskäna uka juiciojj Diosar jukʼamp confiyapjjañapatakiw jilat kullakanakar yanaptʼäna. Kunapachasa ukat kunsa lurapjjañapäna ukjja, Jesucristo Reyiw jupanakar sum amuytʼayaskäna.\nRepública Democrática del Congo sat markan jakasir jilat kullakanakajja, Jehová Diosar libre yupaychasajj wali kusisitäpjjewa\n32 Jilat kullakanakar jarkʼkäna uka leyejj chhaqtayasjjäna ukhajja, machaq utanak sucursalan lurayañatakisa, Bibliat apstʼat qellqatanak yaqha markat puriyañatakisa ukat misioneronakan puripjjañapataki papelanak lurañatakisa, sucursalankirinakajj janiw jarkʼatäjjapjjänti. * Kunjamsa Jehová Diosajj Jupar sum yupaychasipkakiñapatak markapar jarkʼaqawayi, uk uñjasaw Diosan servirinakapajj wal kusisipjje (Isa. 52:10).\n33. Tribunalanakan juicionak atipjasiwayki ukanakajja, ¿kunsa uñachtʼayistu?\n33 Tribunalanakan juicionakajj atipjasiwayki ukanakaw kunjamsa Jesusajj arunakap phoqawayi uk uñachtʼayistu, jupajj akham sänwa: “Nayaw jumanakarojj yatiñ kankañan phoqtʼat arunaksa, churapjjäma, ukarusti janirakiw khiti uñisirinakamasa kamsañatakis chʼamanïpkaniti” sasa (Lucas 21:12-15 liytʼañataki). Awisajja, Gamaliel chachjam jaqenakampiw Jehová Diosajj markapar arjjatawayi. Jan ukajj kunatï cheqapäki uk arjjatapjjañapatakiw jan ajjsariri juezanakaru ukat abogadonakar chʼamañchawayi. Kunanaktï enemigonakasajj jiwas contra lurawayapki ukanakjja, janis kunäkaspa ukhamwa Diosajj tukuyawayi (Isaías 54:17 liytʼañataki). Cheqansa, ¡Diosan arunakap yatiyasiñapatakejj janipuniw kunas jarkʼkaspati!\n34. Jachʼa Tribunalanakan juicionakajj atipjasiwayki ukanakajja, ¿kunatsa wali muspharkañajja, ukat kunsa ukajj uñachtʼayistu? (“ Jachʼa tribunalankirinakajj Diosan Reinopat yatiyasiñapatakiw yanaptʼapjje” siski uka recuadro uñjjattʼäta.)\n34 Jachʼa Tribunalanakan juicionak atipjasiwayki ukanakajja, ¿kunatsa wali muspharkañajja? Ak amuytʼañäni: Jehová Diosan Qhanañchirinakapajj janiw wali uñtʼata ukat munañan jaqenakäpktanti. Janirakiw marka apnaqerinakarus chhijllktanti ni politiconakan campañanakaparus sarktanti, ni jupanakamp suma uñjatäñsa thaqktanti. Maysa toqetjja, tribunalanakar apatäpkäna uka jilat kullakanakajj ‘jan suma yatichat jaqenakjam’ uñjatäpjjänwa (Hech. 4:13). Ukhamasti, ‘Tribunalankirinakajj religionanak pʼeqtʼirinak contra ukat marka apnaqerinak contra saytʼasisajja, janiw Diosan servirinakapar arjjatapkaspati’ sasaw jaqenakajj amuyapjjaspa. Ukampis walja kutiw Tribunalankirinakajj arjjatawayapjjestu. ¿Kunsa ukajj uñachtʼayistu? ‘Diosan nayraqatapanktanwa, Cristonkir jaqenakjamaraki’ (2 Cor. 2:17). Ukatwa apóstol Pabljamajj akham sistanjja: “Tatituw yanaptʼirejjajja; janiw kuntejj jaqejj lurkitaspa ukjj ajjsarkäti” sasa (Heb. 13:6).\n^ tʼaqa 9 Estados Unidos markan Jachʼa Tribunalajj utjki ukanwa Hayden Covington sat jilatajj Jehová Diosan Qhanañchirinakapar 43 juicionakan arjjatawayi. Cantwell contra el estado de Connecticut juiciojj apaskäna ukhaw jupajj jilat kullakanakar arjjatañ qalltawayi. Uka jilatajj 1978 maranwa jiwjjäna. Dorothy warmipajj jiwañkamaw Diosat jan jitheqtas precursorjam irnaqtʼawayi, jupajj 2015 marana 92 maranïkasaw jiwawayjje.\n^ tʼaqa 12 1606 leyejj utjkäna ukarjamaw ukham juchañchapjjäna. ‘Maynitï arunakapampi, cheqäskpasa janisa, uñisiñanaka ukat chʼajjwañanak utjaychi ukhajja, juchañchatäñapawa’ sasaw uka leyejj säna.\n^ tʼaqa 14 Khä 1950 maranjja, 164 jilat kullakanakaw Quebec markan Diosatak sapür irnaqtʼapjjäna. Jupanakat 63 jilat kullakanakajj misioneröpjjänwa, kunayman tʼaqhesiyata ukat arknaqat uñjasipjjañap yatipkchïnsa, taqe chuymaw uka markar sarañatak ‘iyaw’ sapjjäna.\n^ tʼaqa 15 Glen How jilatajj jan ajjsartʼir abogadönwa, jupajj 1943 marata 2003 marakamaw Jehová Diosan Qhanañchirinakaparojj Canadá markana ukat yaqha markanakan walja juicionakan arjjatawayi.\n^ tʼaqa 16 Uka toqet jukʼamp yatjjatañatakejja, “La batalla no es de ustedes, sino de Dios” siski uka yatichäwi ¡Despertad! abril 22, 2000, 18 janata 24 janakam uñjjattʼäta.\n^ tʼaqa 32 Tiempompejja, soldadonakajj sucursal oraqet mistjjapjjänwa, ukampis yaqha cheqanwa sucursalajj machaqat lurasjjäna.\nCristianonakajj janiw jaqenakar jan waltʼayirïpkiti, gobiernonak contras parlapkiti ni aljirinakäpkarakisa, jan ukasti, Diosan servirinakapäpjjewa, ¿kuna juicionakas uk uñachtʼayawayi?\nTribunalanakan juicionak atipjasiwayki ukanakajja, ¿kunjamsa jichhürunakan yanaptʼistu?\nJan yatiyañasatak jarkʼapkistu ukhajja, ¿kunsa lurtan?\nCristianonakajj Jachʼa Tribunalanakan juicionak atipjawayapki ukanakajja, ¿kunatsa jaqenakatakejj wali muspharkañajja?\nJuicionak atipjasiwayki ukanak yatiñajja, ¿kunjamsa Diosar jukʼamp confiyañatak yanaptʼtam?\nJACHʼA TRIBUNALANKIRINAKAJJ DIOSAN REINOPAT YATIYASIÑAPATAKIW YANAPTʼAPJJE\nFECHA: Noviembre 11, 1927\nTEMA: Libertad de creencia.\nKUNAS PASÄNA: Adolf Huber jilatajj yatiyaskäna ukhaw mä policiajj katuntäna. ‘Religionaruw jan waltʼayi’ sasaw policiajj säna ukat Bibliat apstʼat tratadonakapwa aparäna.\nKUNAS AMTASÏNA: Jachʼa Tribunalaruw Huber jilatajj kuntï policiajj jupar lurkäna uk yatiyäna. Tribunalankirinakasti, religionat parlir tratadonak aparañajj ‘libertad de creencia siski uka contrawa’ sasaw arsupjjäna.\nKUNAS JIKJJATASIWAYI: Uka qhepatjja, policianakan jan jarkʼataw jilat kullakanakajj yatiyjjapjjäna.\nFECHA: Julio 9, 1935\nTEMA: Libertad de expresión.\nKUNAS PASÄNA: “Markachirinakaru ukat markar jan waltʼayañataki” libronak lakirapjjatapatwa sojjta jilat kullakanakar katuntasïna. Ukat 15 urunak carcelan qheparapjjañapatakiw jupanakar juchañchasïna.\nKUNAS AMTASÏNA: Corte Superior de Casación y Justicia (Jachʼa Tribunal) ukankirinakajj akhamwa arsupjjäna: ‘Kuntï Jehová Diosan Qhanañchirinakapajj lurapki ukajj janiw khitirus jan waltʼaykiti, qellqatanakapas janirakiw markachirinakarojj jan waltʼaykaspati ukat kuntï amuyapki uk jan jarkʼataw yatiyapjjaspa’ sasa.\nKUNAS JIKJJATASIWAYI: Uka juicio atipjasiwayki ukasa ukat Jehová Diosan Qhanañchirinakapajj 1933 marata 1939 marakam 530 juicionak apawayapki ukanakasa, jan khitin jarkʼat yatiyañatakiw jilat kullakanakar yanaptʼawayi. Jichhasa, ukham yatiyasipkakiwa.\nFECHA: Marzo 17, 1953\nMARKA: Países Bajos\nTEMA: Libertad de expresión y de prensa.\nKUNAS PASÄNA: Martes ukat miércoles urunakakiw 9:00 alwa horasat 11:00 alwa horaskam qellqatanak churañatakejj permisojj utjäna, uk jan phoqatapatwa Pieter Havenaar jilatar katuntapjjäna.\nKUNAS AMTASÏNA: Uka mayitajj jan phoqañjamawa sasaw Jachʼa Tribunalankirinakajj arsupjjäna.\nKUNAS JIKJJATASIWAYI: Qellqatanak lakirañ toqet jan phoqañjam leyinakajj utjkäna ukanak chhaqtayasiñapatakiw yanaptʼäna.\nFECHA: Octubre 6, 1953\nTEMA: Libertad de culto y de expresión.\nKUNAS PASÄNA: Quebec markan mä leyiparjamajja, policiat permiso jan apsusajj janiw qellqatanak lakirasiñapäkänti. Uka leyirjam jan phoqatapatwa tamanak tumptʼiri Laurier Saumur sat jilatarojj kimsa phajjsinak carcelan jistʼantapjjäna.\nKUNAS AMTASÏNA: ‘Jehová Diosan Qhanañchirinakapar uka leyirjam phoqayañajj janiw markan leyinakaparjamäkiti’ sasaw Jachʼa Tribunalankirinakajj sapjjäna. ‘Jupanakajj Bibliat apstʼat qellqatanak lakirasaw cristianonakjamajj Diosar yupaychapjje, ukat ukham yupaychañajj Constitución contra la censura siski ukarjamajj walikïskiwa’ sasaw Tribunalankirinakajj sapjjarakïna.\nKUNAS JIKJJATASIWAYI: Quebec markan uka toqet parlir 1.600 jila juicionak utjkäna ukanak apañajj janiw wakisjjänti.\nFECHA: Julio 13, 1983\nKUNAS PASÄNA: Qellqatanak lakirapjjatapatwa policianakajj pä kullakar katuntapjjäna. Jupanakarojj “markachirinakar jan waltʼayapjjatapata ukat sumankañ jan utjayapjjatapatwa” juchañchasïna, ukat phesqa uruw carcelan jistʼantat uñjasipjjäna.\nKUNAS AMTASÏNA: Markan leyinakaparjam jan phoqeri ukat sumankañ jan utjayir kullakanakäpjjatap uñachtʼayañatakejja, janiw Jachʼa Tribunalankirinakajj kunsa jikjjatapkänti.\nKUNAS JIKJJATASIWAYI: Uka juicio atipjasajja, jilat kullakanakajj janiw nayrjamajj katuntat uñjasjjapjjänti, policianakas janirakiw qellqatanakap aparjjapjjänti.\nFECHA: Mayo 26, 1986\nKUNAS PASÄNA: ‘Jehová Diosan Qhanañchirinakapäpjjtwa’ sasin leyinakarjam kimsa familiajj qellqtʼayasiñ mayipkäna uka qhepatjja, 23 jilat kullakanakaruw ‘markan leyinakap mayjtʼayañ munapjje’ sasin carcelar jistʼantasïna.\nKUNAS AMTASÏNA: Jilat kullakanakajj carcelat mistupjjañapataki ukat jupanakar jan juchañchasjjañapatakiw Tribunalankirinakajj amtapjjäna. Ukat Jehová Diosan Qhanañchirinakapajja, jan khitins jarkʼataw Diosar yupaychapjjaspa sasaw jupanakajj sapjjarakïna.\nKUNAS JIKJJATASIWAYI: Janiw jaqenakajj Diosar yupaychapjjatapat policianakamp katuntat uñjasjjapjjänti, ukat Turquía markankirinakajj jan khitin jarkʼataw mä religionar sarañ amtapjjasapäna.\nFECHA: Mayo 25, 1993\nTEMA: Libertad de expresión de las convicciones religiosas.\nKUNAS PASÄNA: 1986 maranjja, Diosat wal parlatapatwa (proselitismo) Minos Kokkinakis jilatajj juchañchatäna. 17 kutiw jupajj ukham juchañchat uñjasïna. Diosat wal parlañajj janiw walïkiti sasaw Grecian mä leyipajj qhanañchäna, ukarjamaw 1938 marata 1992 marakamajj 19.000 cristianonakajj katuntat uñjasipjjäna.\nKUNAS AMTASÏNA: Kun amuytʼañasa, kunjam conciencianïñasa ukat kuna yupaychäwir sarañasa sapa maynitäjjewa, ukhamajj Jehová Diosan Qhanañchirinakapar katuntasajj janiw ukarjam phoqasiwaykiti sasaw Tribunal Europeo de Derechos Humanos ukankirinakajj sapjjäna. Maynejj jan khitins jarkʼataw religionapat parlaspa ukat “Jehová Diosan Qhanañchirinakapajj wali uñtʼatäpjjewa” sasaw jupanakajj sapjjarakïna.\nKUNAS JIKJJATASIWAYI: Minos jilatar juiciojj apaskäna ukanjja, kuna amtarus purisïna ukarjam phoqapjjañapwa Grecia marka apnaqerinakajj leyirjam uñjapki uka autoridadanakar mayipjjäna, ukat ‘Diosat wal parliriw’ sasajj janiw khitirus katuntasjjänti.\nFECHA: Junio 17, 2002\nMARKA: Estados Unidos\nKUNAS PASÄNA: Ohio markan Stratton sat cheqanjja, utat uta yatiyañataki permiso apsupjjañapatakiw mä leyejj apsusïna. Uka markankir tribunalankirinakajja, uka leyejj markan leyinakaparjamäskiwa sasaw sapjjäna.\nKUNAS AMTASÏNA: Uka leyejj janiw markan leyinakaparjamäkiti sasaw Jachʼa Tribunalajj uka ley chhaqtayäna. Maynejj jan jarkʼataw mä religionar saraspa ukat kuntï amuyki uksa arsuspa sasaw sapjjarakïna. Ukat “Qollan Qellqatanakajj siski ukarjam phoqasaw nanakajj Diosan arunakap yatiyapjjta” sasaw Jehová Diosan Qhanañchirinakapajj sapjje sasaw Tribunalankirinakajj sapjjarakïna.\nKUNAS JIKJJATASIWAYI: Walja cheqankir autoridadanakaw kuntï jilat kullakanakajj lurapki uk jan jarkʼañ amtapjjäna.


Departamento de La Paz, Yungas provincia Larecaja, Chima markanx 12 uru taypi sata phaxsit 2003 maranx mä uraq jithiqtäwiw utjawayäna, ukanx niya ayllpachaw chhaqtawayi: 150 jaqiw chhaqhata, usuchjatanakax yaqhaskarakiwa.\nJaniw jasakiti, ukampirus pusïr tirsunkxtwa\nJichhax pusïr tirsunkxtwa, ukakam puriñax janikiw jasakiti, maysatx siristwa, kunatï amtajak ukaw phuqhañaxa; mä industria ukan irnaqaña, métodos productivos ukar juk’amp askiñapatak ch’amanchañataki\nCondoriri uksar uñjt’iriw sarapxta\nQulla suyusanx waljaw ukham chiqanakax uñt’añ utjaski; taqi uka chiqanak uñjt’irix sarañaspawa.\nMarkachirinakax chhijchhit jark'aqasipxi\nPachar jan walt'ayatatax kunayman jan walt'äwiw utji, ukatx nayrja maranakatpachaw uka jan walt'äwinakat jark'aqasiñatakix kunayman ritos jan ukatx saräwinakar yäqañas utjatayna.\nSuma manq’a manq’asipxta, ukampirus janiw taqpach manq’anakax manq’atakiti\nJichhürunx mayni aski manq’añanak manq’asiñ tuqit yatxatataw utji, ukatx askinaw manq’añanakax phayt’ataxi, ukampirus askipach uñjantuqix mä juk’ax utjakipuniwa. Jisnawa, ch’uxña achunaka, acelga, lechuga ukat yaqhanakampix yaqhip pachax janiw suma jariratakiti. Ukampirus jayp’u manq’ax janiw nayra maranakanjam ina lik’i mayjtakikxiti.


Uqhamawa alajjpachana, acapachana lurasïwipajja. Cunapachatejj Diosajj alajjpacha, acapacha lurcatayna ucapachajj, janïraw alinacajj utjcänti, koranacasa janiraquiw oraketjja alircataynati. Dios Tatitusti janïraraquiwa jalljja orakeru puriycataynati, uqhamarus janiraquiw qhiti irnakerisa utjcänti. Ucampisa, oraketjja umaw mistüna, ucatsti orakerojj karpantaraquïnwa. Ucjjarusti Diosajj jakerojj lak'atwa luräna, nasapat phost'asinwa jacaña churaraquïna. Uqhamatwa jakejj jacjjäna. Ucjjarusti Tatitu Diosajj Edenat inti jalsu tokerojj mä huerto waquichäna. Ucaruraquiw uchäna cawquïri jaktejj jupajj lurcatayna ucjja. Uqhamaraqui Diosajj take casta suma frutanac achuri kokanac jilayaraquïna, ucanacasti mank'añataquïnwa. Uca huerto taypirusti jacañ koka uscuraquïna, uqhamaraqui asquimpi ñankhampi yatiñ churir koka uscuraquïna. Edenatsti mä jawiraw mistüna, ucasti huerto karparaquïna, uca chekatsti pusiruw jaljtaraquïna. Nayrïri jawirajj Pisón satänwa, uca jawirasti Havila sat tokwa muytaraqui cawqhantejj korejj utjqui uca cheka. Uca chekan utjir korejj sinti sumawa, uqhamaraquiw suma resinas utjaraqui, uqhamaraqui ónice sat kalasa. Payïri jawirasti Gihón satänwa, uca jawirasti Cus sat tokwa muytaraquïna. Quimsïri jawirasti Tigris sataraquïnwa, uca jawirasti Asiria toket inti jalsu tokeruw muytaraquïna, pusïri jawirasti Eufrates sataraquïnwa. Cunapachatejj Tatitu Diosajj jakerojj Edén huertoru usccatayna yapuchañapataqui, uqhamaraqui uñjañapataqui, ucapachasti aqham sänwa: “Aca huerton take kokanacat mank'asïta, ucampisa asqui uqhamarac ñankha yatiñ churir kokatjja janiw mank'ätati. Uca kokan achunacapjja jan mank'amti, mank'äta ucapachasti chekpachan jiwäta” sasa. Ucjjarusti Tatitu Diosajj saraquïnwa: “Janiw walïquiti jaken sapaquïñapajja. Nayajj jupataquejj mayni jupampi chica jaquiri, uqhamaraqui yanapt'iri lurarapï” sasa. [19-20] Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti. *** Ucatsti Tatitu Diosajj jakerojj mä jach'a iqui puriyäna, iquiñcamasti mä jaraphi apsüna ucatsti wasitatwa janchipjja jist'thapjjaraquïna. Uca jaraphitwa Tatitu Diosajj mä warmi luräna, ucatsti chacharuw uñstayaraquïna, chachasti uñjasinjja saraquïnwa: “¡Acapï chekpachansa janchejjat janchinejja, uqhamarac ch'aqhajjat ch'aqhanejja! Jupasti Warmi satäniwa, Diosajj chachat apsutap laycu” sasa. Ucatpï chachajj awquipsa, taycapsa jaytjjanejja, warmipampi mayachasjjañataqui, panpachanisti mä sapa jakequïpcaspasa uqhamäpjjaniwa. Chachasa, warmisa k'alalaquïsipcänwa, ucampisa janiraquiw cawquïrisa jupanacatjja uqhamätapatjja p'enkasipcänti.\n Pakallköri angelasti trompetapwa phust'asïna, ucatsti mä arunacaraquiw alajjpachana jach'at ist'asïna, aqham sasa: “Acapach marcanacajj Tatit Cristosaruw jakcatjjapjje. Jichhajj juparaquiw wiñayan wiñayapataqui apnakani” sasa. Ucatsti uca pä tunca pusini jilïrinacajj, qhitinacatejj trononacapan Dios nayräjjana kont'atäsipcän ucanacajj ajanunacap orakcama alintasaw quillt'asipjjäna, ucatsti Diosaruw yupaychapjjäna, aqham sasa: “Yuspagarapjjsmawa, Tata, jumajj jach'a ch'amani Diosätawa, utjascapunïyätawa, utjascactawa, jichhas utjascaquipunïtawa. Jichhajj jach'a ch'amamwa uñacht'aytajja, aca orake apnakañsti kalltaractawa. Marcanacajj wal colerasipjje, juman mutuyañ urusti puriniraquiwa, jiwatanacar taripañ horasamasa. Jumjjat parliri sirvirinacamarusti mä wajjt'äwi churaraquïtajja, uqhamarac jumar catuyasitäqui ucanacarusa, sutim jach'achirinacarusa, jisc'arusa, jach'arusa. Aca orake t'unjirinacarusa, jumajj t'unjaraquïtawa” sasa.\n Jan uñjcay Diosajj uñjcañaw juti Yokap toke, uca Yokapasti take cunatejj utjqui ucatjja nayrïriwa. Jupa tokeracwa Diosajj luri take cunatejj alajjpachansa acapachansa utjqui ucanacjja, jan uñjatäqui ucsa, uñjatäqui ucsa. Take ajayunacan ch'amanïtapsa, munañan apnakerïtapsa, jupa tokew luri, jupataquiraqui.\n Take cunan kalltäwipanjja Diosajj alajjpacha, uqhamarac acapacha luräna. Aca orakesti jan cunani ch'usaquïnwa, take cunas mä ch'amacan phokhantata umacamaquiraquïnwa, Diosan ajayupasti uma patjjanwa onjjtäna. Diosasti sänwa: “Khanajj utjpan” sasa. Ucatsti khanajj ucspachaw utj-jjaraquïna.\n ucatsti nayajj catuyastwa yatjjatañaru, uqhamarac take cunanacatejj aca oraken lurasqui ucanacjjata. ¡Cunja ch'ama lurañanacsa Diosajj jakenacar churi, uca lurañanacampi jisc'achatäpjjañapataqui! Ucatsti nayajj amuytwa cunanacatejj aca oraken lurasqui ucanacajja inamayaquiwa, thayarusa catthapï siscsna uqhamaquiwa. ¡C'umüqui ucasa janiw chekaptayañjamäquiti, jan phokhatäqui ucasa janiw jacthapiñjamäquiti! [16-17] Ucatsti nayajj chuymajjanjja sistwa: “Acajj nayajj jach'aruw tucta, uqhamarac qhitinacatejj Jerusalén marcana nayat nayra reyïpcäna ucanacat sipansa, juc'amp yatiñaniraquïtwa; ucatsti takew catuyasiracta juc'amp yatiñanïñataqui, uñt'irïñataquisa, uqhamarac pisi amuyt'anïñataqui, ucatsti pisi amuyt'anjama parlañataqui, take ucanacasti amuyatajjatjja thayarusa catthapï siscsna uqhamaquiwa” sasa. ***\nUqhamawa alajjpachana, acapachana lurasïwipajja. Cunapachatejj Diosajj alajjpacha, acapacha lurcatayna ucapachajj,\nDios Tatitu, qhititejj alajjpachsa lurqui, janatatcaraqui, oraksa lurcaraqui, uqhamaraqui ucan achurinacarusa, jacañsa jakenacarus churcaraqui, sirviriparusti saraqui:\n Diosajj alajjpachjja jan cunjjaruquiwa janatatänjja, acapachsa jan cunjjaruquiwa warct'araquejja. Jupaw umanacjja kenayaru apjjäsiraqui, kenayanacasa janiraquiw uca jathi umampejja phallapquiti; phajjsina ajanupsa ch'amact'ayiwa, mä kenayampiw imantaraqui. Khanampina, ch'amacampina korpapsti jach'a kota tucuyaruwa uscuraqui. Cunapachatejj Diosajj ajjsarcaña arunaca arsuni ucapachasti alajjpacha apjjäsir kollunacasa qhathatipjjewa. Ch'amapampiwa jach'a kotjja apnake, Rahab sat jach'a animalarusa ch'amapampiwa atipji. Samanapampi phust'asaquiw kenayanacsa chhaktayi, amparapampiwa jaltiri catarirusa jiwjayaraqui. Ucasti jach'a luräwipatjja mä juc'aquiwa, cuntejj ist'ctan ucasti jisc'a arunacaquiwa, ucampisa ¿qhitisa jach'a ch'amampi arsutapjja amuyt'aspa?”\nTatitusti utapjja alajjpacharuw uchasiraqui, ch'usa alajjpachsa orakjjaruraqui, juparaquiw kotat umanac jawsasina orakjjaru wartaraquejja. Sutipasti Tatituwa.\n “Ucapachaw Miguel angelajj uñstaniraquini, cawquïri jach'a arjjatasiri angelatejj marcamarojj arjjatqui uca: “Ucasti mä llaquisiña horasäniwa, uca horasjamasti janipuniw cunapachas utjcänti, cunapachattejj marcanacajj uñsti ucat acsarojja. Cunapachatejj uca horasajj purinini ucapachasti, marcamanquirinacajja takeniw khespipjjani, cawquïrinacantejj sutinacapajj libron kellkatäqui ucanacajja. Sepulturan iquisquirinacasti sarthapinipjjaniwa mayninacajj wiñaya jacañataqui, mayninacasti wiñay p'enkachatäñataqui, t'akhesiñataqui. Wali amuyt'ani jakenacasti, qhitinacatejj waljaniru cheka thaquinjam irpapcäna ucanacasti, alajjpach khanjamaw c'ajapjjaraquini; ¡warawaranacjamaw wiñayataqui c'ajapjjaraquini!\nTatitojj ch'amapampiw aca orake luri, amuyt'apampiraquiw aca oraksa sayt'ayi, ch'iqhi cancañapampiw alajjpachsa uscuraqui.\nUca khepatsti Heberajj pä yokanïnwa, maynïristi Peleg satänwa, uca tiemporaquiw jakenacajj aca orakenjja jaljtapjjäna; Pelegan jilapasti Joctán sataraquïnwa.\nJan wali jakenacajj anunacjamaw muyuntitu, ñankha lurir tama jakew uyuchrantitu: amparanacajjamp cayunacajjamp chhojjriñchapjjetu,\nCunapachatejj Diosajj thayarojj ch'amapjja tuputaqui churcän ucqhajja, uqhamaraqui umanacan korpapsa uscüna ucqhajja,\n“¿Jumajj jach'a kota mankhanacjja uñjtati, cawqhattejj jach'a kotanacajj sartanqui ucjja?\nTake jawiranacaw jach'a lamar kotarcama sarapjje, ucampis lamar kotajj janipuniw phokharquiti; jawiranacasti kallta sartäwiparuwa cutt'ani, wastatampi uca pachpa jawiranac jalañataqui.\n Ucjjarojj Diosajj saraquïnwa: “Utjpan umar jaljtayirejja, uqhamat umajj payar jaljtañapataqui” sasa. Ucatsti uqhampunïnwa. Diosasti mä uma jaljtayirwa luräna, mä chicat umasti aynacharu uchatänwa, mä chicat umasti jaljtayatata alayaru uchataraquïnwa. Diosasti uca jaljtayatarojj alajjpacha sasaw sutichäna. Uqhamaw payïri urojj phokhasïna.


Zacarías 1 - Holy Bible [Aymara Bible 1997] - (Zac 1)\nQuimsakallko phajjsina pä mara Dariojj reyëjjäna ucqhaw Tatitojj aca arunac parlawayänjja Zacarías profeta, Berequiasan yokapa, Idon allchhiparu. Saraquïnwa:\n“Nayasti coleratäyätwa jumanacan nayra awquinacamataqui.\nTake ch'amani Tatitusti ucatwa sistjja, jichhajj nayan partejjat sam marcaru: ‘Nayaru cutt'anjjapjjam, nayasti jumanacaru cutt'anjjaraquïwa. Naya, Tatituw arstjja.\nJan nayra awquinacamjam lurapjjamti, qhitinacarutï nayra profetanacajj naya toket jupanacaru sänjja jan wali sarnakäwinacapa, jan wali luräwinacapa jaytjjañapataqui, ucampis jupanacajja janiw ist'añsa, jaysañsa munapcänti. Naya Tatituw arstjja.\nUcatsti jichhajj, ¿cawquinquis uca jumanacan nayra awquinacamajja? ¿Wiñayaquipunit jacaspasti profetanacasti?\nUcampisa, arunacajjas, camachi arunacajjsa, cuntejj jaytawayta nayar yupaychiri profetanacaru parlañapataqui, ucasti purt'awayiwa nayra awquinacamarojja. Jupanacasti cutt'anjjapjjewa, wasitat amuyt'asa, naya take ch'amani Tatitojja sarnakäwinacaparjama, luräwinacaparjama uñjañajjajj waquisitap yatisina.’ ”\nAca arunacwa naya Zacarías profeta, Berequiasan yokapa, Idon allchhipa, catokawayta Tatituta tunca mayani phajjsina (uca phajjsejj Sebat satawa) pä tunca pusini uru sarakataru pä mara Dariojj reyëjjäna ucqha.\nMä arumaw aca unañchäwi uñjta: Uñjtwa mä jakeru mä wila caballor lat'jjatata sayt'atäscänwa mä vallena, arrayan alinac taypina, khepäjjapansti utjaraquïnwa mä tama caballonaca, ucanacasti mayanacajj wila, k'ellu, jank'o uqhamänwa.\nNayasti jisct'aractwa: —Tata, ¿qhitis uca caballor lat'jjatatanacajja? —sasa. Nayamp parlcäna uca angelasti saraquituwa: —Nayaw qhitinacäquitejj uc uñacht'ayäma —sasa.\nUcatsti, arrayan alinac taypinccän ucasti siwa: —Acanacajj qhitirutejj Tatitojj qhitcäna take orakena sarnakaniñapataqui ucanacawa —sasa.\nUcatsti, arrayan alinac taypinccän uca caballjjat saririnacasti Tatitun angelaparojj sapjjaraquiwa: —Take orakenacwa sarnakanipjjta, ucansti ch'üjtataqui, sumancañaquiraqui jicjjatapjjta —sasa.\nTatitun angelapasti siwa: —Take ch'amani Tatitu, pakallko tunca maraw niy coleratäjjtajja Jerusalén marcampi, Judá marcanacampejja, ¿kawkha marampïscanisa wasitat qhuyapt'ayascäta ucqhacamajja? —sasa.\nTatitusti arsuraquïnwa munasiña qhuyapayasiña arunacampiraqui nayamp parlcäna uca angelarojja.\nUcatsti angelajj saraquituwa yatiyañajjataqui: “Acsti take ch'amani Tatituw sejja: ‘Nayajj walipuniw munasjjä Jerusalenampiru Sión kollumpirojja.\nUcatwa colerajjajj aktejja jan yäkasir marcanac contrajja, cunapachatï juc'a coleratäscäyäta ucqhasti yanapt'apjjänwa ñankjja wali sartayaña.\nUcatwa, naya Tatitojja sistjja: Jichhajj qhuyapayasiñampiw cutt'antjja; Jerusalenaru wasitatwa lurayaraquï Tatitun utapsa, uqhamaraqui take marcpacha’ ” sasa.\nAngelajj ucjjarojj sascaquituwa: “Acsti yatiyaraquim, take ch'amani Tatitojj siwa: ‘Muntwa marcanacajjana wasitat nayrakatar sartañapa; machakatwa Sión kolluru ch'am churäjja, machakataracwa khanañchäjja Jerusalenatjja ajllit marcajjätapjja’ ” sasa.\nYakha unañchäwimp uñjaracta, ucansti uñjtwa pusi wajjranaca uñstaniri.\nJisct'aractwa nayamp parlascäna uca angelarojja: —¿Cun sañs muni uca wajjranacajja? —sasa. Jupasti saraquituwa: —Uca wajjranacajj uñtasiwa Judá marcanquirinacaru, Israel marcanquirinacaru, Jerusalenanquirinacaru ch'amampi take chekaru tucjawayapqui ucanacaru —sasa.\nUcjjarusti Tatitojj uñjayaraquituwa pusi herreronacaru.\nNayasti jisct'twa: —¿Cunarus aca herreronacajj jutapjje? —sasa. Jupasti saraquituwa: —Cunjämatejj uca pusi wajjranacajj Judá marcanquirinacaru take chekaru tucjawayapqui ucaruwa uñtasejja, ucatjja janiw qhitis arsupcjjänti, aca herreronacasti jutapjjewa sustjasa qhatatiyiri, marcanacan wajjranacap p'aquiriri, Judá marcanquirinacaru wajjrantas take chekaru tucjapcän ucanacawa —sasa.


Qamarinakat arxatasirinakax jisk'achasaw chhijlläwin jaqutx jan walt'ayawiyapxi sasaw Jilïr Irpirix llakt'at arsuwiyi\nIrpirinakar k’umirinakax uñisis jisk’achasaw chhijlläwin jaqutx jan walt’ayawiyapxi sasaw jichhürux Evo Morales Jilïr Irpirix arsuwiyi.\n“Yaqhip Bolivia marka apnaqañ munirinakax uñisisakiw sarnaqasipki, jisk’achasa, p’inqachasa (…) Jichhakam sartasiwayki ukxarux janiw kutt’atäkaspati, ukxat amuykipt’añ maytha” sasaw Jilïr irpirix Marka Jach’a Utan arsuwiyi.\nJisk’a markanakan jaqutanak jan yäqañ munañax uka markachirinakar jisk’achañawa, qamirinakat arxatasirinakaw ukhamx aka chhijlläwin lurawiyapxi sawiyiwa.\n“Taqit pisin jakasirin jaqüwip jan yäqañ munasax jisk’achasiñaw utji, janch uñaqas jisk’achaña. Akham luratanakx k’umipxtwa” sasaw tata Moralesax arsuwiyi.\nMarkas apnaqañ mantawayktha ukjatpachx markasar mayacht’asaw apnaqawaytha, qamirinakan jan pisin jakasirinakat sipans juk’amp qullqinïpxañapatakiw irnaqawiyata, ukanakaw jach’a amtanakaxa sasaw sawiyi.\n“Jank’akiw Tayka Kamachirjam Boliviar mayacht’awiyata, sinti pisin jakasirinak juk’aqtawiyapxtha, mä utjäwimp yaqha utjäwimp jan sinti mayj mayj jakapxañapatakiw irnaqawiyapxtha. Uka amtanakampipiniw irnaqatäni” sasaw sawiyi./RAR


1 Crónicas 1 - Holy Bible [Aymara Bible 1997] - (1Cró 1)\nNoé. Noé chachan wawanacapasti acanacänwa: Sem, Cam, Jafet.\nJafet chachan wawanacapajj acanacänwa: Gomer, Magog, Madai, Javán, Tubal, Mesec Tiras ucanacaraqui.\nGomer chachan wawanacapasti acanacänwa: Askenaz, Rifat Togarma ucanacaraqui.\nJaván chachan wawanacapasti acanacänwa: Elisa, Tarsis, Quitim, Rodanim ucanacaraqui.\nCam chachan wawanacapasti acanacänwa: Cus, Mizraim, Fut Canaán ucanacaraqui.\nCus chachan wawanacapasti acanacänwa; Seba, Havila, Sabta, Raama, Sabteca ucanacaraqui. Raama chachan wawanacapasti acanacänwa: Seba, Dedán ucanacaraqui.\nCus chachaw Nimrod ucan awquipäna, jupasti aca orakenjja nayrïri wali munañani chachänwa.\nMizraim chachan sarakerinacapasti acanacänwa: ludeonaca, anameonaca, lehabitanaca, naftuhitanaca,\npatruseonaca, casluhitanaca, caftoritanaca; jupanacat filisteo jakenacajj jutiriwa.\nCanaán chachawa Sidón ucan awquipäna, tayna yokall wawaparaquïna, uqhamarac Het ucansa.\nCanaán chachat jutirinacasti acanacänwa: jebuseonaca, amorreonaca, gergeseonaca,\nheveonaca, araceonaca, sineonaca,\narvadeonaca, zemareonaca, uqhamarac hamateonaca.\nSem chachan wawanacapasti acanacänwa: Elam, Asur, Arfaxad, Lud, Aram ucanacaraqui. Aram chachan wawanacapasti acanacänwa: Uz, Hul, Geter, Mas ucanacaraqui.\nArfaxad chachasti Sala ucan awquipänwa, Sala chachasti Heber ucan awquiparaquïnwa.\nHeber chachasti pä yokall wawanïnwa: tayna yokall wawapasti Peleg satänwa, jupan urunacapansti uca orakenquiri jakenacajja jaljtatäpjjänwa. Peleg chachan jilapasti Joctán satänwa.\nJoctán chachasti Almodad ucan awquipänwa, uqhamarac Selef, Hazar-mavit, Jera,\nAduram, Uzal, Dicla,\nOfir, Havila, Jobab ucan awquiparaqui. Take acanacawa Joctán uca chachan wawanacapänjja.\nSem, Arfaxad, Sala,\nuqhamarac Abram, ucasti Abrahamäjjaraquiwa.\nAbraham chachan wawanacapasti acanacänwa: Isaac, Ismael ucanacaraqui.\nIsmael chachan wawanacapasti acanacänwa: Nebaiot, ucasti jilïr wawapänwa, ucjjarusti Cedar, Abdeel, Mibsam,\nJetur, Nafis, Cedema ucanacaraqui.\nAbrahaman Cetura sat uñt'atapan wawanacapasti acanacänwa: Simram, Jocsán, Medán, Madián, Isbac, uqhamarac Súa. Jocsán wawanacapasti acanacänwa: Seba, Dedán ucanacaraqui.\nMadián chachan wawanacapasti acanacänwa: Efa, Efer, Hanoc, Abida, Elda ucanacaraqui. Take acanacawa Cetura warmit jutir wawanacänjja.\nAbrahamaw Isaacan awquipänjja. Isaacan wawanacapasti acanacänwa: Esaú, Israel ucanaca.\nEsaú chachan wawanacapasti acanacänwa: Elifaz, Reuel, Jeús, Jaalam, Coré ucanacaraqui.\nElifaz chachan wawanacapasti acanacänwa: Temán, Omar, Zefo, Gatam, Cenaz ucanacaraqui; Timna warmejja Amalec wawanïnwa.\nReuel chachan wawanacapasti acanacänwa: Nahat, Zera, Sama, Miza ucanacaraqui.\nSeir chachan wawanacapasti acanacänwa: Lotán, Sobal, Zibeón, Aná, Disón, Ezer, Disán ucanacaraqui.\nLotán chachan wawanacapasti acanacänwa: Hori, Hemam ucanacaraqui. Timna ucasti Lotán ucan cullacapänwa.\nSobal chachan wawanacapasti acanacänwa: Alván, Manahat, Ebal, Sefo, Onam ucanacaraqui. Zibeón chachan wawanacapasti acanacänwa: Aja, Aná ucanaca.\nAná chachaw Disón ucan awquipänjja. Disón chachan wawanacapasti acanacänwa: Hemdán, Esbán, Itrán, Querán ucanacaraqui.\nEzer chachan wawanacapasti acanacänwa: Bilhán, Zaaván, Jaacán ucanaca. Disán chachan wawanacapasti acanacänwa: Uz, Arán ucanaca.\nEdom marcan reyinacapasti acanacänwa janïra israelitanacajj reyinïcäna ucqhajja: Bela, ucasti Beor chachan yokapänwa; marcapasti Dinaba satänwa.\nBela chachajj jiwjjäna ucqhasti, jupa lantejja Zera chachan Jobab yokapaw reyëjjäna, jupasti Bosra marcanquiriraquïnwa.\nJobab chachan jiwatapatsti, jupa lantejj Temán chekanquïri Husam chachaw reyëjjäraquïna.\nHusam chachan jiwjjatapatsti, jupa lantejja Bedad chachan Hadad uca yokapaw reyëjjaraquïna, jupasti madianitanacaruw atipjäna Moab uca chekana; marcapasti Avit sataraquïnwa.\nHadad chachan jiwjjatapatsti, jupa lantejj Masreca marcanquiri Samla chachaw reyëjjaraquïna.\nSamla chachan jiwjjatapatsti, jupa lantejja reyëjjaraquïnwa jawira lacanquiri Rehobot marcanquiri Saúl chacha.\nSaúl chachan jiwjjatapatsti, jupa lantejja Acbor chachan Baal-hanán yokapaw reyëjjaraquïna.\nBaal-hanán chachan jiwjjatapatsti, jupa lantejja Hadad chachaw reyëjjaraquïna; marcapasti Pau sataraquïnwa. Hadad chachan warmipasti Mehetabel satänwa, jupasti Matred ucan phuchapänwa, uqhamarac Mezaab ucan allchhiparaqui.\nHadad chachan jiwjjatapatsti Edom ucan jilïrinacapasti acanacänwa: Timna, Alva, Jetet,\nMagdiel, Iram ucanacaraqui. Ucanacaw Edoman jilïrinacapänjja.


Tunka ampara luk'ananakjama\nGiacarla de Quiroga.\nGiacarla de Quiroga: Diez como los dedos de las manos Mension en Categoria "Cuentos para niños" Payir Waytasiñana PRESENCIA QILLQA ARU. Presencia Literaria, 6 de Junio de 1993. La Paz, Bolivia.\nVirginia siñuritaxaja sapjituwa lunisatakixa apanipxatawa iskuylana arsuñataki kunti sumaki, kunti jan sumaki.\n-Qhawqhanisa,- Helenita masixaxa jist'asi khitirutixa anatasina nayriri laka willtasi\n-Phisqa sumanaka, phisqa jan walt'atanaka, ñankhanaka. Taqpachasti, tunka ampara luk'ananakjama, siñuritaxa arst'awayi ampara luk'ananaka uñachasa.\nNayasti amuyt'aña qalltawaytwa arsuña kunti siska, jan armasiñataki.\nThuru luk'anampi, nayatakixa ancha walipuniwa mamajara ist'aña kunjamtixa ullawayi Pulgarcito qillqata. Ukhamaraki Margarita del Baille qillqa. Jupasti pusi pataka iliphantininwa. Circu uñachayañanxa pä jach'a iliphanti uñjawayta, jach'a nasani, jisk'a wich'inkani. Margarita wawasti mä lliphipkiri warawara lunthatasi p'ichi lanti uchtasiñataki, tatapasti anch kulirt'awayi, sawayasina: ¡Luqhiptawaytati! ¡k''luntatamasti, Alaxpacha Tataw q'apiskipasiniulluntätamasti!, Alaxpacha Tataw q'apiskipasini. Jichpacha kutt'ayam, janiwa lunthatasiñakiti. Ukaruxa Niño Jesus jupawa purini wajt'añataki Margarita wawaru, jupasti jisk'a suma wawanwa, jan k'arisiri. K'arisiruxa nasawa jilatatawayiri, jilatati PinoPinoochurjama, awichitarjama.\nNavidadaxa nayatakixa ancha sumawa, kunalaykutixa Niñuxa walja k'iruta anataña wawanaka apayanitu. Jichha marasti mayisiwayawa ch'iyara sustina, mamajanjama. Tataj mamajampixa Navidad phistanja ajlliyapxituwa wajcha wawanakataki waxt'añataki. Janikiwa munkayati, jupanakasti sapxituwa janiwa sapaki katuqañakiti. Ukhamächi, k'irut wawa jan pichuni waxt'awayta, Ruciyu sutininwa. Janiwa nayaj yatkti kunatsa Niñuxa waxcha wawanakaru wajt'anaka jan lakimukuti. Inas armi. Niyaw payir luaschi. Niyaw payir luk'anaxi, wik'uñ luk'ana, janiwa nasa uka luk'anampi llawq'asiñakiti.\nJichhasti chikachikankiri luk'ana. Nayatakixa walipuniwa... ancha walipuniwa domingo uruxa, ukurusti tatax mamajan ikiñaparuwa makhatxta, wali junt'itukiwa, chika taypiruwa winkunta aruskipasiñataki. Yaqha urunakaxa janiwa makhatañjamakiti kunalaykutixa tatajaja arumjata mistuwali iranaqiri, jakhuri kamanawa, phawrika qulqi jakhuñapawa. Mamajasti Secretaria kamana, taqi urunaka kut'ataparusti arust'asiwa sasina: Jiliripaxa jan wali jaqiwa, ukhamarusa munaniñani, warminak tuqi jan walinaka arsuri.. Kunapachatixa tatajaja jan yanapt'añ munkitixa, jan chuwanaka jariña munkitixa, jan gas alañ munkitixa, mamajaja sawayirakiwa warminak tuqi arstiri, urquchata. Mamajasti amtawiyiwa , kunapachatixa Loteria apsusinisti, jiliriparü arch'ukiwayani, sasina, jan kuns yatiri jaqi, inamaya, taqiniru ist'ayasa, jupasti. jaqunikuniwa kawksarusa, jan suma arunakampi arst'awayi. Wawanakaxa janiwa ukanak arsuñasakiti. Jach'ajaja ukhaxa arst'arakiwa uka arunakxa.\nQhipa luk'ana, alunar.. janiwa, anular sutiniwa, anillu ucht'asiñatakiwa. Nayatakixa ancha sumapuniwa anillunakaxa.a. luk'anaxa alunar.. janiwa, anular sutiniwa, anillu ucht'asiñatakiwa. Nayatakixa ancha sumapuniwa anillunakaxa. Uruchañ urujanxa awichitaxaxa waxt'awayituwa chuki anillu, willa qalani, chiripañañataki. Tatajasti janikiwa ukanakxa yaqkiti. Chiripañañatakinisti suma chuyamaniñawa, yatiqaña suma qatuqasisa yatichirinakata, suma irnaqiri. Anillu chhaqatapata awic awichitaxaxa walpuni kuliri. Mamajasti situwa suma imasiña. Yaqhatsti janiwa yaqañakiti ukanakxa. Awichasti mamajaru jiskt'antayawiwa kunatsa Loteria apsuñaru uchasi. Mamajasti sarakiwa jiliripara arch'ukiñataki. Yatitjamawa jiliripaxa janiwa yanapañ munpachati chuwanaka jariraña uphisinapanxa. nayatakixa walikipuniwa kunanakasa utji, walpuni apanaqisirista quri-qulqi, anillu, pulsira, kullar, p'ichinaka., walpuni llaktakix walikipuniwa apanaqisirista koriqulqi anillu, pulsera, collar, p'ichinaka, walpuni llakista anillu chhaqhayajatata. Niñurusti wastata mayiwaya anillujjama apayanitpa.\nJisk'a luk'anaja, jisk'atapata jiwikitakiwa. Awichitajaja iwxasiwa janiwa sartañakiti té umasaxa. Nayatakixa taqikuna jisk'anakaxa walipuniwa, kusiskäña, jisk'a manq'aña empanada, moxsa jisk'ajallita. Jik'a laq'unakasa walpuni uñjaña munta, jisk'a jamp'atu; kusiskusi, wali jalatapata, munañjamawa. Ukhamaraki Cocina enchuphi munañatakiwa, ch'iar nayritnakapa, jisk'a luk'anankas apantañjama, janikiwa uk lurañakiti, walja wawanakaw kurrintimpi katjayasipxi jiwañkama, tatanakapa mamanakampanpisti llakimpirakiwa jiwt'apxi. Jisk'a wutunanaxa walpuni munart'awayta, niyapuniwa jisk'a w wa mamapasti lakimpirakiwa jiwt'apxi. Jisk'a wutunanakasa walpuni munart'awayta, niyapuniwa jisk'a wila wutuna manq'antawayta, janiwa manq'añakiti, qulla jiwt'ayiriwa. Walurpachaxa uquntawayta cirwillu chira, wali ajsartawa suyta inasa purakajana quqach aliñtankani, janiwa kunasa aliñtankiti. Mamajaja purakapana sullkajaruwa uywaski, ukata lik'intaki, jach'a usurijiwa. Tatajaja muniwa yoqall wawa; mamajasti art'iwa sasina: Warmiy yatjapayiri , janiwa ukhamañapakiti, suma k'umara wawakiñapakiwa.\nJichhasti amtañajawa kunti jan walinaka arsuña\nMaya: machir jaqinakaruxa walpuni ajsarta. Tatajan urupanxa mä chachawa taqpuni tuksuwayi pisku wutilla, ukatsti jan walinaka arsuwayi. Ukatxa uyunaki chuxurt'awayi, lucutu alinakaru, yaqha machatampirakiwa nuwasiñ muni phista t'unjasa ukhamaraki lukutu ali.\nPaya: Kunaspäsa. Ah, lak waysuriri... qhurqiri makina, nayatakixa, janipuniwa walikita laka qullitu ukxaxa. Lak waysutusti ukxaxa sumakiwa, kunlaykutixa arumt'aruxa achakuwa ikiñajaru purini laka apasiñtixa arumt'aruxa achakuwa purini laka apasiñataki, ukatxa jaytawayituwa phisqa qulqi billete. Qulqi imañajaruwa imasta, kunapachatixa walja qulqinixaxa iliphante alasi, jupampi kachañaqañataki kunjamtixa Margarita wawaxa kachamu- chu.\nKimsa: Nayatakixa janiwa walikiti tatax mamaxa ch'ajwatanakapaxa, nuwasitanakapa. Jachantawayta, jachajarusti makhikiwa sumaptapxi, qhumantasipxi jamp'atisisa. Saphituwa janipuniwa nuwasipxaniti naya jak'anxa, suyt'ap-xañapawa sarajañaxa kinder utaru yatiqiri.\nPusi: Mamaxan masinakapaxa janiqiwa nayatakixa munañjamakiti, kunalaykutixa jupanakatxa maynixa qhitunukutu uñjiri uta qhipaxaru jalluskpachati janicha uñjañataki. Jupanakaxa sumpuni uñjasphaspan wintana tuqita. Uñjañjamawa jallut janicha. Awichitajaxa situwa, janiwa inaki ukhama khitapxtamti, ukaxa jupanakata aru puriña amtawaykti. Ikiñasa chhaqxiwa ukjarusti yatiña munayatwa kunatsa warmi-wawaxa ch'ustawayi ikitjama jan akch'asa unxtasa. Amthapistwa Brooke Shields sini, wawa-warmin maraninjama. Phaxsartatawa uñjasta. Ankunakaxa phiswayatata. Yamasa ajanu ankunakaxa taqiwa phiswayasitata. ispeju uñkatasiristi suma uñjasirista. Akatajama, warmi-wawaxa makhikiwa sarthapiwayi tataparu mayiñataki qunuña turkaña mamaparu qunqatasa, arjarusa. Ist'atatsti janiw ña turkataña mamaparu qunqatasa,. Ist'atatsi janiw arst'asiñatakiwa.\nPhisqa: Wakuna janipuniwa akch'asa munkti. Tataxampi mamajampixa sapxiwa, siti wawanakaxa jan wakunasipxixa usutaphaspawa jiwañkama. Nayatakixa jiwatanakaxa ñanqhachañatakiwa, kunalaykutixa ikisakiwa winkupxi. Sartayañapaswa thaya uma wautaphaspawa jiwañkama. Nayatakixa jiwatanakaxa ñanqhachañatakiwa, kunalaykutixa ikisakiwa winkupxi. Sartayañapaspawa thaya uma warxatasa, jach'ata jailli arsuyasa, inasa kayu khachillayasasa. Uk lurapxaspana kunapachatixa awichitaxa tukuski, tatajan mamapa. Walpuni uñista wakuna, inyiksuña. Jach'ajajaxa, usutanakaru yapanañatakiwa yatikxawa, enfermera, doctorasa, mamajana jiliriparu inyiksuña ajujampi junt'añataki, kunalaykutixa jan suma jaqitapata, ch'aman kankani, warminakaru jan muniri.


Bible Verses On The Topic: Courage / Brave -> Good Character\nGood Character: [Courage / Brave]\nUcatsti Davidajj Salomonarojj sänwa: “¡Ch'amañchasim, janirac mayjt'asimti, uqhamarac jichhajj lurañaru uscusim! ¡Janipun ch'am thayjtayasimti, ni ajjsaramsa, Tatitu Diosajjasti jumampïscatap laycu! Jupasti janiw jaytanuccätamti, ni apanuccätamsa, take lurañanacajj Tatitur sirviñataqui templona tucusiñapcama.\nUqhamasti munat jilatanaca, jumanacajj Tatitumpejj sum sayt'asipjjam, janirac sarakapjjamti. Irnakasipcaquim juc'ampi juc'ampi Tatitun luräwipanjja; jumanacajj yatipjjaractawa Tatitumpi mayaqui irnakapjjatamajj janiw inamayäquiti.\n Ch'amañcht'asipjjam, sayt'asipjjaraquim, jan ajjsarapjjamti ni sustjasipjjamsa jupanacampi nuwasiñataquejja, Tatitu Diosamaw jumanacampïsqui uca laycu, janiraquiwa jaytapcätamti ni apanucupcätamsa.” Ucatsti Moisesajj Josué chacharuw jawsäna, take Israel marca nayräjjana aqham sasa: “Ch'amacht'asim, sayt'asiraquim, jumaw aca jakenacar irpäta, cawquïri oraktï Tatitojj arupampi arsusin jumanacan awquinacamar churämaw siscän ucaru, ucatsti jumaraquiwa uca orakenac laquintäta. Tatitu pachpaw juman nayram sarani, jumampiraquïniwa, janiraquiw jaytcätamti ni antutcaraquïtamsa, uqhamasti jan ajjsaramti, janirac lajllasimsa.”\nJichhajj jilatanaca, ch'amañchasipjjam Tatitumpi, uqhamarac jach'a ch'amapampisa.\nJan ajjsaramti, janiw mä p'enka uñjascätati, janiw cuna jan wali arunacsa sapcätamti, janiraquiw cunatsa p'enkascätati. Tawako cancañaman p'enkachatäcäyät ucjja armasjjätawa, janiraquiw mayampsa ijma cancañam jisc'achapcäyätam ucsa amtascjjätati.\n“Samarañwa jaytapjjsma. Nayan samarañajjwa churapjjsma, ucampis janiw nayajj samarañjj churcti cunjämtejj acapachajj churqui uqhama. Jan llaquisipjjamti ni ajjsarapjjaraquimsa.\nTatituw khanajjasa, khespiyasiñajjasa, ¿qhitirurac ajjsarästi? Tatituw jacañajjar arjjati, ¿cunarurac ajjsarästi?\n Ajjsarcay urun waytasita, nayajj jumaruquiw alcatsma. Diosaruw takpach chuymamp iyawsta, arunacap jach'ar aptaracta; Diosaruw takpach chuymamp alcatta, janiw cunarus ajjsarcti: ¿Camächaraquitan jakesti?\nDiosajj janiw ajjsarañ ajayu churquistuti, jan ucasti ch'amani, munasiñani, chekapar amuyt'aña ajaywa churistu.\n Nayasti sismawa: Ch'amani sayt'asim, jan ajjsaramti, janirac mayjt'asimsa. Naya Tatitu Diosamaw jumampïscä cawqharutï sarcäta ucqhanacana” sasa. Ucatsti Josué chachajj marcanquir jilïrinacaruw lurapjjañapataqui aqham säna: “Jumanacasti sarapjjam take campamentpacharu ucatsti take jakenacar sapjjam: Mank'añ waquichasipjjam, acat quimsa ururuw Jordán jawira maqhatasin catuntañäni cawquïri oraktï Tatitu Diosajj churquistani uca” sasa.\n Jan ajjsaramti, nayaw jumampïscta, jan ajjsaramti, nayäsctwa juman Diosamajja. Nayaw ch'amañchascäma, nayaraquiw yanapascäma, atipjiri amparajjampiraquiw uywascäma. Take qhitinacatejj uñisipctam ucanacajj p'enkachata, jisc'achjataraquiw uñjasipjjani; jumampi nuwasirinacasti k'ala tucjataw uñjasipjjani. Uñisirinacamarojj thakascätawa, ucampis janiw jicjjatcätati; jumampi nuwasirinacas, janis utjapcaspa uqhamaw tucusipjjani. Naya, juman Tatitu Diosamaw, jumarojj amparat wayjjarsma, irparacsma; nayaw saracsma: ‘Jan ajjsaramti, nayaw yanapascäma.’ ”\nSuyapjjapunim, iyawsañanacamansti ch'aman sayt'apjjam, chachjama sarnakapjjam, ch'amañchasipjjaraquim.\nTatitur takpach chuymamp iyawsam, ch'amañchasim, jan ajjsaramti, ¡Tatitur takpach chuymamp iyawsam!\nJesusasti uqham parlir ist'asajja, sinagoganquir jilïrirojj sänwa: —Jan ajjsaramti, iyawsaquim —sasa.\nuñisirinacamampis jan sustjayasisa. Ucasti jupanacataquejj mä khanañchäwiwa chhakañaru sarascatanacapajja, ucampis jumanacataquejj khespiyasiñajj Diosat jutatapa uñacht'ayi.\nJan wali yatiyäwinacarojj janiw ajjsarquiti, chuymapajj Tatituncasajj wali thurt'atawa.\nJumasti wali ch'amani sayt'asim janirac ajjsaramti. Aca marcaru orak laquiñajj jumaruw wact'tam; ucasti nayajj: ‘Herencia churä’ siscäyata awquinacaparu ucawa.\nTatitur suyt'irinaca, ch'amañchasipjjam, jan ajjsarir chuymanïpjjaraquim.


Turco markax (celular) ukan “jamach’inakan salla arunakapxat” aruskipapxi · Global Voices Aymarata\nTurco markax (celular) ukan “jamach’inakan salla arunakapxat” aruskipapxi\n(es) ukan jaqukipiri\tNoelia Juncos\nJaqukipäw uñt'ayata/apkatata 24 Taypi sata phaxsi 2016 14:41 GMT\nAka blog ullart'apxañäni Malagasy, Nederlands, Español, Ελληνικά, 日本語, Italiano, English\nKuşköy marka. Eurasianet ukat apsutawa.\nAka qillqäwix jamuqan ukhamarak ist’añani ukhamawa, apaqt’ataw jiwasan chikanchasiri EurasiaNet.org ukata qillqatanaw Alexander Christie-Miller jupan jaysawipamp apaqt’atarakiwa. Jumax amuqanak uñart’asma jukhamarak kunatï utjki ukanak ist’arakisma.\nKuşköy markax mä markampiw wala jisk’a markanakata, Turquía, ch’umi tuqin costa del mar negro uksan jiqhatasi, 500 markachiriniwa, jupanakax té ukhamarak avellanas yapuchapxi; thakhinakapanx t’ant’a aljañ uta, aycha aljañ uta ukhamarak mä qawqha junt’u um umañ utanak uñjasma. Yaqha markanakat sipanx yaqhanchasiw Kuşköy markax qhuyusiñampi. Maramaranakaw, markachirinakax aruskipt’apxäna khuyt’asisa, uka qhuyusiñ arux satänwa «kuş dili sasa» ukhamarakiw jamach’inakan arupa«lenguaje de las aves» turco arunxa sas uñt’atarakiw.\nUka kipkarakiw Kuşköy sutix sañ muniw «jamach’inakan markapa». Ibrahim Kodalak jupax akham sasaw uta anqan jawsaraki, jutäpxam mäk’a junt’u um umt’asiri sasa. Aka yapuchir jaqisti 45 maraniwa jupasti janirakiw arnaqaskiti parlasa jan ukasti khuyusisarakiw jawsi kunjamtix mä jamach’ix jachantix ukhama.\nKodalak jaqix, kunjämtix jiski ukhampiniskiwa, kunatix jamach’inakan jachawipax kipkakiwa kuş dili uka arumpi. Uka kipkarakiw mä jamach’ix mä famoson verso del Coran jaylliwip kipka jacht’i. Lusa qhanax 1986 uka maran utjasiwayki, ukat nayrax wali ch’amänwa jayanakar yatiyañaxa, ukat munasipininwa jamach’inakan arupaxa, sasaw Kodalak uka tatax saraki.\nYaqha kipka arunakjamaw kuş dili, uka khuyusiñ arux mä jisk’a markan uñstawayi, kawkhantix, markachirinakax q’ala tukusit jiqhatasipxana ukat wali ch’amanwa yaqhawxar aruskipañ sarañaxa. Kodalak jupax siw, mä khuyusiñax mä kilómetro ukch’aruw ist’asi sasa. Sitï ukham jan arux jan ist’askaspa ukhax, walja jaqinakampiw khuyuntapxi ukhamat yatiyañataki tatiyawimxa.\nWalja markachirinakaw sapxi kuş dili arux uñstawayiw 400 maranakan sasa, ukampirus janiw maynis chiqpach yatkiti. Aka arux mä dialecto ukhamaxarakiwa, sapa salla arux 20 sonidos jachhuyatawa. Uka khuyusiñanx utjiw wali uñt’at arunaka, jisnaw, maynir jawsaña junt’u um umasiñataki, jan ukasti, irnaqañatak yanap mayiña, markachirinakar yatiyañ kunawsatix k’añaskux purink kusich apthapxañataki, jan ukasti jaqi jiwäwi yatiyañataki, yuriwitaki ukhamarak jaqichasiñatakisa.\nWali k’achha modernizacion utjatapatx kuş dili arux qhipakamaw utjasiwayki ukampirus aka qhipa maranakanx telefonia movil uñstäwipampix aka arux juk’akiw apnaqasxi sasaw mukhtar de Kuşköy marka p’iqinchir, Metin Köçek jaqix saraki. Jichhax thakhinakas lusa qhanas ukhamarak lineas telefónicas utjiw sarakiwa. Jisk’a wawakayat ukhax wali apnaqatanw jamach’inakan arupaxa sarakiwa. Jichhastï celular ukakiw apnaqataxi aruskipañatakixa.\nUkampirus janiw tecnología utjatapatak arunakax chhaxkiti. Kunjamakitix yaqhip pata tuq Turquia jisk’a markanakanx walja waynanakaw Kuşköy markat sarxapxi, suma jakañ thaqhasa jach’a marka tuqiru, kawkhantix qullqi jilpach utji uka markanakaru. Mehmet Fatih Kara, gobernador distrito de Canakçı, kawkhantix Kuşköy markax jiqhataski jupax siw janiw irnaqañax utjkiti aka jisk’a markanakanxa. Waynanakax jach’a markanakaruw sarxapxi ukham jilïr awki tayka jaytjasa ukat samarañ urunak utjki ukhakiw uñjir jutapxi.\nŞeref Köçek jupax festival wakichiriwa, ukhamarak jefe de la Asociacion de lenguaje de las Aves, jupax sarakiw nänakax jamach’inakan arup nayrar sarantayañ munapta, aka markana ukhamarak markpachan sasa.\n2000 jaqiw jichha marax festival ukan jallällt’awayapxi, kimsaqallq urunaka saraqatat julio phaxsita, kawkhantix juk’am thuqhuñ utjkäna jan ukham khuyusiwinak utjasa. Ñä q’alpachaniw uka markan jakirinakana, yaqhipastï aka festival ukarukiw jutapxatäna.\nMehmet Fatih Kara, uka jaqix siw kuş dili arux yanapaspawa markar qullqinchaña, ukhamat jan jach’a markar sarxapxañapataki. Aka aru ch’amañchañ munta, ukhamat qullqix markatak utjañapatak sarakiwa.\nUkat jichhak Türk Telekom, uka nayra empresa estatal de telecomunicaciones ukaruw saratäna, festival apasiñapatak yanap mayiñataki. Ukat janirakiw, p’iqinchirinakapax jaysapkatänti mayiwiparuxa.\nQullqi apthapitaxa, markasan thakhinakap suma askicht’añatakinïwa, ukhamarak festival ukax suma tuqin lurasiñapataki.\nSiti ukham yanapaspa kuş dili aru nayrar sarantayañx jichhaw uñjasiskäni.\nRıfat jupax director de la Asociación de Lenguaje de las Aves, jupan jilapawa, jupastï bombero ukhamarakiwa, jupax 38 maraniwa, ukat jupax sarakiw kuş dili uka arux tayka aruxawa sasa, Kuşköy uka arux nayrar ch’amanchatañapawa sarakiwa. Aka arux janiw armatañapakïti kunatï nayrïr jaqinakasan arupawa sarakiwa. Jupanakax uñstayawayapxiwa jan amuyasa mä uru jiwasax uka aru layku uñt’atañasa.\nJichha Turquía Histuryanaka\nEstambul markan aeropuerto-pan mä ataque ukaw utji ukanx 36 jaqiw jiwat uñjasi\nCitizen Media 29 Mara t'aqa phaxsi 2016\nRusia 4 Chinuqa phaxsi 2016


Salmos 123 - Holy Bible [Aymara Bible 1997] - (Sal 123)\nTatay, juma tokeruw uñtansma; juma, alajjpachan jaquiriruw mayisinsma.\nAchict'asiñ chuymampiw Tatit Diosajjarojj uñtapjjta, qhuyapayasiñap suyasa; uywatanacajj uywiripat suyapqui uqhama, uywat warmejj uywiripat suyqui uqhama. Nanacajj Tatitun qhuyapayasiñap suyasipcaracta.\nQhuyapayasipjjet, Tatay, qhuyapayasipjjeta, jisc'achat sarnakañampejj karjatäjjapjjtwa.\nKamirinacajj larch'uquipjjetuwa, jach'a jach'a tucurinacajj jisc'achapjjetuwa, ajayojjajj aynacht'atäjjewa.


Cumbre, Global Voices 2017: ¡Sri Lanka uksanw wasitamp phuqhasïni! · Global Voices Aymarata\nJaqukipäw uñt'ayata/apkatata 5 Lapaka phaxsi 2017 14:14 GMT\nAka blog ullart'apxañäni English, Malagasy, Español, Français, عربي, русский, नेपाली, Ελληνικά, Português, বাংলা, English\nUkaw yatiyäwix inas jumanakax jiskt’asipxsta, 50 jila markat Cumbre 2017, Global Voices ukan chikanchasipxäni.\nJuk'a pachakiw utjxi, 2 ukat 3 uru jallu qallta phaxsit phuqhasini, patak jila kullakanakaw uraqpachan markanakapat TRACE Expert City Colombo, capital de Sri Lanka uksan tantachasipxäni, ukanx (conexiones entre internet abierto, libertad de expresión ukat movimientos cívicos en línea de todo el mundo) ukxat aruskipt’atäni.\n2006 maratpachaw cumbres de Global Voices ukax apasi, ukanx uraqpachan activistas digitales, aski amtanak phuqhapk ukat p’arxtayañ amuyunakamp sarantapk jupanakaw chikanchasipxi. Aka jikthaptäwinakax mä purum uraqins amuyunaka utjaykasp ukhamawa, ukatw aka 2017 maranx cumbre ukampix sarantatakiskäni.\nUka jikthaptäwin wakichäwipanx jisk’a amtanakamp phuqhatäk ukanakaw uñt’ayasïni, qutuchäwin aruskipäwinakaw utjäni, yatichäwinakas utjarakinïwa. Uka jikthaptäwitx kuna aruskipäwinakatï utjkäni taqi ukanakax qillqt’asin uñt’ayatäni, ukakipkarakiw yaqha arunakarus jaqukiptaskäni.\nJumanakatï nänakar Colombo uksan chikanchasiñ munapxts ukhax aka sitio web de la cumbre ukaruw qillqayasisma . Janitï chikanchasiñ atkät ukhax nänakaw 2 ukat 3 uru jallu pach phaxsin 2017 maran wakichäwipat uñt’ayasipkäxa.\n¡Taqi luräwinak phuqhaskan ukanak uñjañatakix sitio web de la cumbre, Twitter ukat Facebook ukaruw mantasma!\nCumbre , Global Voices 2017 ukax MacArthur Foundation, Ford Foundation, Mozilla Foundation, Groundviews, Google, Calcey Technologies, Lanka Bell ukat Hashtag Generation ukanakan ch’amancht’asiwipampiw phuqhasini.


Bible in one year - Aymara Bible 1997 - August 14\n1. [1-2] Job chachasti ucjjarojj saraquiwa: “¿Cunapachcamas jumanacajj t'akhesiyapjjetäta, uqham parlatanacamampejja?\n3. Mayampi mayampwa nayarojj jisc'achjapjjestajja. ¿Janit uqham nayaru lurapjjatamatsti p'enkasipcta?\n4. Juchanïquirista ucasa, juchajjajj nayataquiquïspawa.\n5. Jumanacajj nayat sipansa juc'ampi sumäpcasmasa uqhamwa amuyasipjjtajja, ucatsti nayarojj aynacht'atajjsa ajanojjaruw khant'apjjestajja.\n6. Jichhasti yatipjjam, pachpa Diosaw nayarojj aynacht'ayitu, jupaw nayarojj sipitaru jalt'ayaraquitu.\n7. Nayasti ‘Jiwayapjjetaniwa’ sasaw art'asta, ucatsti janiw qhitis yäkquituti; yanapa mayta, ucatsti janiw qhitis nayarojj ist'quituti.\n8. Diosajj sarañajjsa jist'antjjewa, thaquejjsa ch'amact'ayjjaraquiwa.\n9. Yänacajjsa k'alwa aparasjjaraquitu, jach'añchäwinacajjsa aparjjaraquituwa.\n10. K'ala aynacht'atpunwa apanucutojja. ¡Suyt'äwinacajjsa jan saphinwa lurjawayjjaraqui!\n11. Colerasiñapsti nayjjaruw wartani, uñisirirjamaw uñjaraquitu.\n12. Take soldadonacapasti nayaruw chhucjjatapjjetu, utajja jac'aruw utjantasipjje, ucanwa nayaru nuwantañataqui waquichasipjjaraqui.\n13. “Diosasti jilanacajjsa, jake masinacajjsa jayaruw nayat apakjjetu, ucatsti ucanacampejj jan uñt'ata jakerjamaw uñjayaraquitu.\n14. [14-15] Familianacajjasa, masinacajjasa apanucjjapjjetuwa; utajjan jacasirinacasa armjjapjjetuwa. Nayaru sirvirinacasti jan uñt'iriw tucjjapjje, janiw uñt'jjapjjetuti.\n16. Mayni uywataru jawsta ucapachasti janiw ist'cjjetuti, wali achict'asquipansa janiw ist'cjjetuti.\n17. Warmejjasa janiw jac'ayascjjetuti, jan ucasti jarc'akasjjetuwa, nayajj jupar achict'asquipansa. Pachpa wawanacajjataquis ajjtascañäjjaractwa.\n18. Jisc'a wawanacas jisc'achapjjetuwa, sartasiscta ucapachasti jan walinacacwa nayjjatjja parlapjje.\n19. Wali munata amigonacajjas apanucjjapjjetuwa, cawquïrinacarutejj nayajj wali muncta ucanacas uñisjjapjjetuwa.\n20. Janchejjajj ch'aqhanacajjaruw lip'catjjetu. Jan ch'amani jiwirjamäjjaractwa.\n21. Juma amigonacajjasti nayatjja qhuyapt'ayasipjjeta, Diosasti colerasiñapwa nayjjaru puriyani ucata.\n22. ¿Cunatsa jumanacajj Diosäpcasmas uqhama arcnakapjjesta? ¿Janiti sinti chhojjriñchjapquista?\n23. “¡Walïspawa maynina nayan arunacajja kellkañapajja, ucatsti ucanacjja mä metalaru kellksuta jaytaspa!\n24. ¡Walïspawa maynin uca arunaca cincelampi mä fierroru jan ucajj mä kalarusa kellksuñapajja, jan mayampitaqui kellksuñapajja!\n25. Nayasti yatiractwa arjjatirejjan jacascatapa, jupaw nayaru aca oraken arjjataraquitani.\n26. Janchejjasa jisc'a jisc'a willisisquitanejja, nayasti Diosarojj uñcatapunïwa.\n27. Pachpa nayranacajjampiw uñcatä, naya quipcaw uñjä, janiw yakhati uñjcanejja.\n28. “Cuna arunactejj parlapcta ucanac ist'asajja, ch'amajjajj pist'jjetuwa. Jumanacasti sapjjaractawa: ‘¿Cunjämaraqui arcnakascaquiñänisti? Jupan pachpa jan wali luratanacapaw juparojj apt'asqui’ sasa.\n29. Ucampisa jumanacajj espadar ajjsartapjjam, cuna espadampitejj Diosajj mutuyqui ucaru. Yatipjjaraquim mayniw chekaparu uñjirejj utji.”\n1. [1-2] Ucjjarusti Zofar chachaw aqham sasa arsuraqui: “Jumajj nayarojj colerayistawa, ucatpï jichhajj cuna arunactejj saña muncsma ucanaca janc'aqui sämajja.\n3. Jumajj arsusitanacamampejj ñankhachistawa, ucampis nayajj yatiractwa cuna arunactejj jumaru sañajjäqui ucjja.\n4. “Jumajj yattawa uqhampunïtapjja, cunapachattejj jakejj aca oraken utjcän ucqhatpacha.\n5. Ñankha jaken cusisiñapajj juc'ataquiquiwa, uca cusist'añapasti mä juc'ataquiquiraquiwa.\n6. Uca cusisiñapajj alajjpachjama jach'äscpasa, p'ekepasa kenayanaccamasa puriscpan,\n7. ucampis tucuyarojj wanur uñtataquiw tucusjjani. Masinacapasti janiw yatipcaraquiniti cawqhancatapsa.\n8. Samcjamaquiw chhaktawayjjani, aruma samcar uñtata, janipuniw qhitis jicjjatirjamäcaniti.\n9. Qhitinacatejj jupampi jacapcäna, uñjapcaraquïna ucanacasti janiw mayampisa uñjcjjapjjaniti.\n10. Wawanacapasti cuntejj jupajj lunthatcatayna ucanacjja pobrenacaruw cuttayjjapjjani.\n11. Ch'amani waynpachracwa jiwatapatsa amay imäwiru sarakani.\n12. Ñankhajj jupataquejj wali sumjamaquiwa, sumjamwa mallt'araqui;\n13. uqhama sumätapsti lacaparuw apjjäsi, sumwa mallirt'araqui.\n14. Ucampisa cunapachatejj puracancjje ucapachasti mä catarin venenopäcaspasa uqhamaw tucjjaraqui.\n15. Cuna kamir cancañanactejj mank'antcäna ucanacsti cutsuyanjjewa; Diosaw ucanacjja puracapat apsunjjaraqui.\n16. Catarin venenopwa ch'amuscänjja, uca venenow jiwayaraquinejja.\n17. Lechena, misq'impina umjam jalascatapatsti janiw cusist'caniti.\n18. Täke cuntejj jicjjatcatayna ucanacsti cuttayjjaniwa, janiw ucanacampejj cusiscaniti, uca kamiri cancañapampejja.\n19. Pobrenacan ch'amapampi kamiriptasajj jupanacarojj apanucuwayjjewa, jan jupanacan utachat utanacsa catuntasipjjaraquiwa.\n20. Janipuniw take cunampis sisthapcänti, janiraquiw juc'ampi munatapampis sisthapcänti;\n21. juc'ampsa munascaquïnwa, ucatpï jichhajj jan cusisiñjja jicjjatcanitejja.\n22. Take cunsa juc'ampi jicjjatascaniwa, ucampisa juc'ampi ñankt'ataquïscapuniniwa; jupjjaruw ñankha jakenacan amparapas puriraquini.\n23. Cunapachatejj puracapa phokt'asiñ munani ucapachasti, Diosajj colerasiñapwa jupjjaru puriyanini.\n24. Mä hierrot lurat armata jaltascani ucapachasti broncet lurata armaruw jalt'ani.\n25. Mä flechaw cuerpopjja maysat maysa chhoksuni, uca flechan puntapasti q'iwchapa chekwa misturaquini. Ajjsarañampiw phokhantasini;\n26. mä jach'a ch'amacaw juparojj muyuntani. Ninaw juparojj utpacha naqhantaraquini.\n27. Alajjpachasti jupan juchapjja khanaruw uñstayani, aca orakesti juchañchañataquiw sartasiraquini.\n28. Cunapachatejj jupan colerasiñapajj jupjjaru purinini ucapachasti take yänacapaw tucusiraquini.\n29. Ucanacwa Diosajj ñankha jaketaquejj waquichi, ucanacaw ñankha jakerojj suyt'ascaraqui.”\n6. Jutapjjam, orakcam konkort'asipjjañäni; Tatitun nayrakatapar quillt'asipjjañäni, jupaw jiwasanacarojj irnokestu.\n7. Jupaw Diosasajja, jiwasanacasti jupan awatit marcapäpjjtanwa, jupan irpat ovej tamapäpjjaractanwa. Tatitun arup jichhür ist'apjjam:\n8. “Meriba orakenjam chuymanacam jan kalarayasipjjamti, Masah wasaranjam chuymanacam jan ch'ollkheptayapjjamti:\n9. nayra awquinacamajj luräwinacajj uñjcasasa, nayarojj yant'apjjetänwa.\n10. Pusi tunc maraw qhä jakenacataquejj k'apisïyäta, ucat säyäta: Aca marcajj wali pantjataw sarnake; ¡janiw arsutanacajjar jaysapquiti!, sasa.\n11. Ucat k'apisiñajjan juramento lurta: Janiw samarañajjar mantapcaniti” sasa.\n4. Jan ch'amañchasimti kamiriptañataqui; ucjjat llaquisiñjja apanucum.\n5. Kamir cancañajj mä juc'ataquiquiwa; mäquiraquiwa tucusjje, cunjämatejj pacajj chhekhanëjjasin mäqui thoktawayjjejja uqhama.\n1. Takeniw autoridadanacarojj jaysapjjañama, janiraquiw cuna autoridadas jan Diosïpanjja utjcaspati, autoridadanaca utjquis ucanacasti Diosan uchatawa.\n2. Uqhamasti uca autoridadanaca contra sayt'irejja, Diosajj utt'ayquis uca contraw sayt'i, uqham contra sartirinacajja ucatwa juchañchatäni, ucat mutuyatäpjjaraquini.\n3. Marca apnakerenacajj janiw asqui lurqui ucar ajjsarayañataquïquiti jan ucasti jan wali luririnacar ajjsarayañataquiwa. ¿Muntati autoridadanacar jan ajjsaras jacasiña? Sum sarnakam, ucatsti autoridadanacajj jumarojj suma jaket uñt'ätam.\n4. Uca autoridadanacasti juman asquimataquiw Diosar sirvipjje. Ucampis jan wal sarnakjjät ucqhasti, jumajj uca autoridadanacar ajjsarasaw sarnakjjäta, janiw inamaya autoridadaquïquiti jan ucasti mutuyañataqui munañaniraquiwa. Sum uñjañataqui Diosan munañaparjam uchatächejja, jan wali luririnacarojj mutuyaraquiniwa.\n5. Uca laycupï waquisejja autoridadanacar jaysañajja, janiw mutuyäwi jan catokañataquiquiti, jan ucasti chuymasatjama.\n6. Uca laycuraquiw jumanacajj impuesto pagapjjtajja, autoridadanacajj Diosar sirviritaqui catuyatäpjjatapata.\n7. Qhitinacarutejj manüpctas ucjja phokjjapjjaraquim. Kollke churañ utjchi ucajja churapjjam. Impuesto manüpctas ucjja phokhapjjam. Ajjsarañäqui ucarojj ajjsarapjjaraquim. Yäkañäqui ucarojj yäkapjjam.\n8. Janipun qhitirus manüpjjamti, jan ucasti jumanac pura munasiñanac manüpjjam. Jake masipar munirejja cuntejj leyejj sisqui ucwa phokhe.\n9. Camachi arunacajj siwa: “Jan wachoka juchjja luramti, jan jiwayamti, jan lunthatamti, [jan jake masimaru c'arintamti,] jan jakenquïri munapayamti” sasa. Take aca camachinacajja yakhanacamp cunajja, aca arunacwa phokhasi: “Jake masimarojj juma quipcarjam munasim” sasa.\n10. Maynitejj munasiñanïchejja, janiw cuna jan wals masiparojj lurcaspati, uqhamasti munasiñanwa leyejj sum phokhasi.\n11. Take acanacjja amuyasipjjam, cuna urunacantejj jacctan uca, iquit sartasiñajja horasäjjewa. Jiwasan khespiyasiñasasti sinti jac'anquiwa cunapachatejj suma arunacar iyawscäyätan ucqhat sipansa.\n12. Sinti arumäjjewa, urusti niyaw jac'achasisinqui, ucatpï apanucuñasajja cunatejj ch'amacan lurasquis ucjja, ucatsti cunjämtejj mä soldadojj armantasqui uqhamaraquiw armantasiñasa khanan sarnakañataqui.\n13. Sarnakäwinacasajj khananquirinacanjamäñapawa, jan machañanacanjj jacañäniti, janiraqui jach'a mank'äwinacansa, ni wachoka jucha lurañanacansa, ni cuna casta quejanacansa, ni envidiasiñanacansa.\n14. Jan ucasti Jesucristomp isthapt'asipjjam, janiraqui lup'ipjjamti janchin munañapa lurañjja.